text: 58 “Goa ka lentswe la gago lotlhe; o se ka wa ithiba!Tsholetsa lentswe la gago jaaka lonaka.Itsise batho ba me botlhanogi jwa bone,+Itsise le ditlogolwana tsa ga Jakobe maleo a bone.2 Ba mpatla letsatsi le letsatsi,E bile ba eletsa go itse ditsela tsa me,Jaaka e kete e ne e le setšhaba se se neng se dira se se siamengE bile se sa tlogela tshiamiso ya Modimo wa sone.+Ba kopa gore ke ba atlholele ka tsela e e siameng,Ba itumelela go atamalana le Modimo,+ ba re:3 ‘Goreng o sa bone fa re itima dijo?+E bile goreng o sa lemoge fa re ipogisa?’+Ka gonne mo letsatsing le lo itimang dijo ka lone, lo dira dilo tse lo di ratang,*E bile lo gatelela batho ba ba lo berekelang.+4 Fa lo itima dijo lo feleletsa lo omana lo bo lo lwa,E bile lo itaana botlhoko ka mabole.Ga lo ka ke lwa itima dijo jaaka lo dira gompieno lo bo lo solofela gore lentswe la lona le tla utlwiwa kwa legodimong.5 A tsela e ke laelang gore lo itime dijo ka yone e tshwanetse go nna jaana,E nna letsatsi le motho a ipogisang ka lone,A oba tlhogo ya gagwe jaaka bojang jo boleele,A rapama mo letseleng la kgetsi le mo meloreng?A seno ke sone se lo se bitsang go itima dijo le letsatsi le le itumedisang Jehofa?6 Nnyaa, tsela e ke laelang gore lo itime dijo ka yone e ntse jaana:O tlose dikeetane tse di beilweng ka maikaelelo a a bosula,O bofolole dikgole tsa jokwe,+O golole ba ba gateletsweng+E bile o robaganye jokwe ka bogare;7 O kgaogane senkgwe sa gago le yo o tshwerweng ke tlala,+O tlise bahumanegi le ba ba se nang magae mo ntlong ya gago,O apese mongwe yo o sa aparang fa o mmona,+E bile o se ka wa itlhokomolosa ba masika a gago.8 Foo lesedi la gago le tla tlhaba fela jaaka bosa,+E bile o tla fola ka bonako.Tshiamo ya gago e tla go etelela pele,Mme kgalalelo ya ga Jehofa e tla go sireletsa go tswa kwa morago.+9 Foo o tla bitsa, mme Jehofa o tla go araba;O tla goa o kopa thuso, mme ene o tla re, ‘Ke fano!’Fa o ka tlosa jokwe mo go wena,O bo o kgaotsa go supa ka monwana le go bua dilo tse di bosula,+10 Fa o ka naya yo o tshwerweng ke tlala se wena o se ratang,+O bo o kgotsofatsa ba ba bogisiwang,Foo lesedi la gago le tla phatsima mo lefifing,E bile letobo la gago le tla nna jaaka letsatsi ka sethoboloko.+11 Jehofa o tla go etelela pele ka metlhaA bo a go kgotsofatsa, tota le mo nageng e e omeletseng;+O tla nonotsha marapo a gago,Mme o tla nna jaaka tshingwana e e nosediwang sentle,+Jaaka motswedi o metsi a one a se keng a kgala.12 Ba tla tsosolosa marope a bogologolo ka ntlha ya gago,+Mme o tla aga sesha metheo ya dikokomana tse di fetileng.+O tla bidiwa mmaakanyi wa dipota tse di thubegileng,*+Motsosolosi wa ditsela tse go ka nniwang fa go tsone.13 Fa e le gore ka ntlha ya Sabata o ithiba* go dira dilo tse o di ratang* mo letsatsing la me le le boitshepo,+Mme o bitsa Sabata o re ke boitumelo jo bogolo, letsatsi le le boitshepo la ga Jehofa, letsatsi le le tshwanetseng go galalediwa,+E bile o e galaletsa go na le go dira dilo tse o di ratang le go bua mafoko a a se nang mosola,14 Foo o tla itumela thata ka ntlha ya ga Jehofa,E bile ke tla dira gore o palame mo mafelong a a kwa godimo a lefatshe.+Ke tla dira gore o je* boswa jwa ga Jakobe rragomogolo,+Gonne molomo wa ga Jehofa o buile seno.”


c: text/html

text:
Ngwana
Go ya ka Bioloji, ngwana (bontsi - bana) ke motho yo o fa gare ga paka ya pelego le ya bogammana. Mme ka molao, ngwana o tsewa e le mmotlana yo o sa leng mo taolong mme a le tlase ga bogolo jo bo bidiwang age of majority.
Gape, ngwana go kaiwa kgolagano gareng ga barwa le barwadi le batsadi ba bone kgotsa le mogolo wa boikarabelo, boloko go mophato, morafe kgotsa bodumedi; gape go rewa ka fa mabaka mangwe a a jaaka metlha e e rileng kgotsa lefelo, a amileng motho ka teng, jaaka go ka buiwa ka 'ngwana wa mabu' kgotsa go twe 'ngwana-a-Motswana'.
Go dintlha di le dintsi tse di amang bana jaaka thuto bongwaneng, go dipisiwa, khumanego, lelapa le le reketlang, tiredi ka bana le tlala. Bana ba ka godisiwa ke batsadi ba bone, batlhokomedi ka molao, bagolo ba bone kgotsa ba godisiwa bontlhabongwe ke day care centre
Ditlhaloso ka molao, bioloji le tshidisano[fetola | Fetola Motswedi]
United Nations Convention on the Rights of the Child e tlhalosa ngwana e le motho yo o dingwaga tse tlase ga 18, ntle le fa melao e ngwana a golelang go yona e totobatsa kgolo ya age of majority e le pele ga 18.[1] Seno se rebolwa ke ditšhaba di le 192 go tse 194 tse e leng maloko. Immigration laws kwa U.S e totobatsa fa ngwana e le motho yo o tlase ga dingwaga tse 21.
Bioloji e fatlhosa fa ngwana e le motho yo o gareng ga pelego le bogammana. Ditlhaloso dingwe tsa Seesemane tsa lefoko ngwana di akaretsa mpa. Go ya ka ditso tse dintsi, fa ngwana a sena go gwerisiwa o tsewa e le mogolo go sa kgathalesege fa seo se tsamaisana le nako ya bogammana.
Ka kakaretso, ditshwanelo tsa bana di potlana go tsa bagolo. Bana ba tsewa ba se mo maemong a go tsaya ditshwetso tsa boikarabelo, mme ka molao, ba tshwanela go nna tlase ga taolo ya mogolo yo ob boikarabelo ka metlha. Kamogelo ya pharologanyo gareng ga bongwana le bogolo e simologile ka dingwagakgolo tsa 16th le 17th. Tshidisanyo e ne ya simolola go tsaya ngwana e se mothwana fela mme e le motho yo a iseng a nonofe e bile a tlhoka tshireletso ya bagolo, lerato mmogo le kgodiso. Metako e supa motlhala wa diphetogo tseno: Mo metlheng ya Middle Ages, bana ba ne ba takiwa fela jaaka bathwana mme go sena totobalo ya go re ke bana. Ka ngwagakgolo wa 16th, metako ya bana ya simolola go bontsha se ngwana a totang a le sona. Go tloga mo dingwageng tsa bofelo tsa ngwagakgolo ya 17th, bana ba ne ba takiwa ka ditshamekisi mme ya re moragonyana dikwalo tsa bana le tsone tsa simolola go tlhagelela.[8]
Kgolo[fetola | Fetola Motswedi]
Kgolo ya bana e kgabaganya dipaka tse dintsi. Sekai: o ka bona ngwana a itshamekela a le esi ka boitumelo. Mme fa ngwana yo mongwe a ka tsenelela foo, go ka diragala go re a utlwise yo mongwe botlhoko le go mo tseela ditsagagwe. Mme ka dinako dingwe, letsenelela le ka tshameka mmogo ka mowa o montle o o edileng le go ithuta karogano le thefosano. Fa go ntse go ya, bana ba bangwe ba tlaleletse go fitlha e nna setlhotshwana sa bana ba le mmalwa. Tshidisano e e jaana e siamisetsa bana go tsenelela ditlhophana tsa bana ba bangwe bonolo le go ba thusa go natefelwa fa ba simolola kwa dikolwaneng.[9] Bana ba ba nang le ADHD le mathata a go rutwa ba tshwanela go thusiwa segolo go ba kgontsha go inonotsha mo mabakeng a tshidisano. Mokgwa wa bana ba ADHD wa go phanyega fela o ka ba bakela kgolagano e e bokowa le bankanaabone. Bana ba monagano o o etsaetsegang ba ka nna le mathata a tshidisano mo tikologong e ba leng go yona, mme seo sa tloga sa ba itsa go iponela maitemogelo a a tlhokegang a tshidisano.[9].[2]
Dingwaga tsa boikarabelo[fetola | Fetola Motswedi]
Fa go ntse go ya, dingwaga tse bana ba bonwang ba ka ikarabela (mo mabakeng a a jaaka nyalo kgotsa ditlhopho), di ne tsa fetogafetoga. Seno se itshupa ka fa dikgotla tsa melao di ba tsayang ka teng. Ka dinako tsa puso ya Maroma, bana ba ne ba tsewa ba se na boikarabelo jwa go ka dira molato. Kereke le yona ya latela ya amogela ntlha eo. Ka ngwagakgolo wa 19th, ga nna le phetogo ya go re ngwana fa a le tlase ga dingwaga tse 7 ke ena fela a sa rwaleng boikarabelo mme bana ba dingwaga di supa le go feta e le bone ba tsewang ba na le boikarabelo jwa ditiro tsa bone. Ka jalo, ba ne ba sekisiwa, ba tlhatlhelwa le bagolo e sita le go otlhaiwa jaaka bagolo ka go kgwathisiwa, go tshujwa ka tshipi kgotsa go kalediwa. Gompieno, dinaga dingwe tse di jaaka United States le Canada, bana ba dingwaga di le 12 le go feta, ba tsewa ba na le boikarabelo jwa ditiro tsa bone. Mme ba na le go amogelwa mo mafelong a a kgethegileng a kgopololo ya bana, juvenile hall.
Di-Subeyi di upolotse fa dinaga di le 25 lefatsheng tšhikelela di sa totobatse dingwaga tsa thuto ya bana botlhe. Dingwaga potlana tse di letlang bothapiwa le nyalo le tsone di a farologana. Mo dinageng di ka nna 125, bana ba bogolo jwa 7 - 15, ba tlhagelela fa pele ga dikgotlatshekelo le go atlholwa le go tlhatlhelwa fela jaaka dinokwane. Ditheo tsa boditšhabatšhaba ga di lefoko lengwe fela tebang le palopotlana ya botlangwa kgotsa boithaopedi mabapi le diterelo tsa bosireletsi. Dinaga dingwe di tlama bana ka molao go tsena sekolo go fitlha dingwaga di le 14 kgotsa 15 mme go na le kgonagalo ya go re ba ka thapelwa go dira pele ga bogolo joo. Ditshwanelo tsa thutego ya ngwana di tshosediwa segolo ke nyalo pele ga thutego, bothapiwa jwa bana le kgolego.[3]
Dintsho tsa bana[fetola | Fetola Motswedi]
Mo tshimologong ya ngwagakgolo ya 17th, kwa England, palogare ya tsholofelo ya tshelo ya motho e ne e lekanyediwa go 35 mme lebaka e le ka ntlha ya fa pedi-tharong ya bana botlhe e ne e swa pele ga ngwaga tse nne.[4] Mo nakong tsa Industrial Revolution, tsholofelo ya tshelo ya bana e ne ya oketsega segolo.[5]
Baitseanape ba dipalopalo tsa pholo ba re go tloga ka bo 1990, dintsho tsa bana di fokotsegile thata. Ka 1990 go banagetse fa 12.6 ya dimilone tsa masea a ngwaga tse di tlase ga botlhano le seripagare a ne a swa ngwaga le ngwaga mo lefatsheng lotlhe. Ka 2012, palo eo e fokotsegetse go 6.6 ya dimilone tsa dintsho tsa bana. Palogare e e kwa godimo ya tekanyetso ya dintsho tsa masea di mo Sub-Saharan Afrika moo go swang masea a le 98 go a le 1,000 a a belegweng - mme seno se feta palogare ya lefatshe lotlhe ya 48.[14]
Moȏnȏ wa ngwana a le esi[fetola | Fetola Motswedi]
Molao wa lefatshe la China wa thibela pelegi wa ngwana a le esi o ne wa theosa palo ya morafe wa China e e neng e le kwa godimo thata. Morago ga ngwaga di feta sometharo, moono oo o sa tswa go fetolwa in a statement go rebola bana ba ba bedi ka motho.
Moono ono o ne wa kgalwa lefatshe ka bophara ka ntlha ya tumelo ya go re o tlhotlheletsa tshenyo le polao ya boimana jwa masea e sita le gone go intsha dirwe tsa tsalo go thibela pelegi. Lefa kotlhao ya boimana jo bo sa ipaakanyediwang e le katlholo ya madi, kgateleo ya polao ya lesea le le sa belegwang le go kgaola bong go itsa pelegi le tsone ke melato e e atlholwang e amangwa le leso kgotsa kgontsho ya ka bomo mme katlhao ya tse tsotlhe e ka nna dingwaga di le lesome mo kgolegelong. Fa ngwana yo mongwe a ka belegwa ko ntleng ga a le mongwe yo o letlelelwang ka fa molao batsadi bao batla duela madi a mantsi ka ba tlaabo ba duelela letsatsi lengwe le le nngwe le a tshelang ka lone.
O ka tsibogela[fetola | Fetola Motswedi]
- Go tlhoka go nna le bana
- Kgokgontsho ya bana ka tsa tlhakanelo dikobo
- Intekese ka dipadi ka banana
- Tlwaelo ya ngwana
Dikgopolo ka bana[fetola | Fetola Motswedi]
Dikakanyo tsa maikutlo go lebilwe bana di a farologana lefatshe ka bophara mo dingwao dile mmalwa. Dikakanyo tse difetogile ga nako e ntse e tsamaya. Ditshekatsheko tsa ngwaga wa 1988 ka maikutlo a Europa ka konokono ya bana di lemogile fa lefatshe la Italy le remeletse thata mo baneng fa la Holand lone le sena sepe ka bana mo go kalokalo, fa mafatshe a mangwe o ne a tshwana le Austria, Great Britain, Ireland le West Germany a wela fa gare.[6]
Metswedi[fetola | Fetola Motswedi]
- ↑ “Katloloso ya melao ya ngwana” Kgatiso ya molao, ofisi ya United Nations High Commissioner for Human Rights
- ↑ Socialization stages
- ↑ Melchiorre, A. ( 2004) At What Age?...are school-children employed, married and taken to court?
- ↑ W. J. Rorabaugh, Donald T. Critchlow, Paula C. Baker (2004). "America's promise: a concise history of the United States ". Rowman & Littlefield. p.47. ISBN 0-7425-1189-8
- ↑ "Modernization - Population Change". Encyclopædia ya Britannica .
- ↑ Rachel K. Jones and April Brayfield, Life's greatest joy?: European attitudes toward the centrality of children. Social Forces, Vol. 75, No. 4, Jun 1997. 1,239-69 pp. Chapel Hill, North Carolina.

robotstxt: allowed

filter: keep


text:
Portal:Science
Science e peletwa gotwe Saense ke sengwe sa konokono se se agang kgotsa se agisanya kitso ya dikakanyetso le sese diragalang magareng ga motho, phologolo, lefatshe le sengwe le sengwe sese diragalang mo lefatsheng. Puo ya Saense e gorogile ka sejatlhapi mo eneng ya fetolelwa ko ditemeng tse di farologanyeng ke babui ba tsone. Saense go ka tewa tlhaloso ya kitso ya mmele kgotsa sengwe sese ka tlhalosiwang ka botlalo.
DIKALA LE TATELANO TSA SAENSE
1.Tsa lefatshe 2.Tsa Botshelo 3.Tsa moya 4.Tsa nonofo


text:
BATHO LE DINAGA
Go Etela Kazakhstan
BA-KAZAKH e ne e le bakgarakgatshegi. Le gompieno badisa bangwe ba Ba-Kazakh ba sa ntse fudusetsa diphologolo tsa bone kwa mafulong a a farologaneng go ikaegile ka dipaka. Fa go le selemo ba di isa kwa mafulong a a tsiditsana a a mo dithabeng. Mme fa go tloga go nna mariga e bile kapoko e wa ba a di folosa ba bo ba di isa kwa tlase kwa go bothitho gone.
Ba-Kazakh ba bangwe ba nna mo ditoropong. Le fa go ntse jalo, ditso tsa bone, dijo le dilo tse ba kgonang go di dira di bontsha tsela e bagologolo ba bone ba bakgarakgatshegi ba neng ba tshela ka yone. Ba-Kazakh ba rata poko, go opela le go tshameka mmino ka diletswa tsa bone.
Matlo a bakgarakgatshegi a mantle a e keteng ditente a a bidiwang di-yurt a bontsha gore batho ba ba nnang mo one ba rata tlhago. Badisa ba sa ntse ba rata tente eno e bile gantsi Ba-Kazakh ba ba nnang mo ditoropong ba e dirisa fa ba na le meletlo. Gape bajanala ba robala monate mo ditenteng tseno fa ba etetse koo. Basadi ba ba ratang go loga dilwana ba kgona go dirisa ditente tseo go bontsha ba bangwe dilwana tse dintle tsa setso.
Ba-Kazakh ba ba nnang kwa magaeng ba rata dipitse thata. Ba na le mafoko a ka nna 21 a a kayang pitse, mme lengwe le lengwe la one le tlhalosa gore pitse eo e ntse jang. Gape go na le mafoko le dipolelwana di feta 30 tse di tlhalosang mebala ya tsone. Pitse e sa ntse e tsewa e le mpho e e tlhwatlhwakgolo le e e rategang. Bana ba basimane ba ba nnang mo magaeng ba ithuta go palama dipitse ba sa ntse ba le bannye.
Ka dinako tsotlhe dijo tsa bone tsa setso di tshwanetse go nna le nama e bile ga di babe. Dingwe tsa dino tse ba di ratang thata ke koumiss e e dirilweng ka mashi a pitse a go tlhalosiwang gore a thusa motho go nna le botsogo jo bo siameng ,le shubat e e botlhanyana e e dirilweng ka mashi a kamela.
Go na le ofisi ya lekala ya Basupi ba ga Jehofa kwa Almaty mme mongwe le mongwe o letlelelwa go e etela.


text: 17 Jaanong Elija*+ wa Motisheba, moagi wa kwa Gileade,+ o ne a raya Ahabe a re: “Ke ikana ka Jehofa, Modimo yo o tshelang wa Iseraele yo ke mo direlang,* mo dingwageng tseno ga go kitla go nna le monyo kgotsa pula, fa e se ka lefoko la me!”+2 Jehofa o ne a mo raya a re:3 “Tloga fano, mme o ye kwa ntlheng ya botlhaba o bo o iphitlha kwa Mokgatšheng* wa Kerithe, kwa botlhaba jwa Joredane.4 O tla nwa metsi mo molapong, mme ke tla laela magakabe gore a go tlamele ka dijo teng koo.”+5 Ka yone nako eo, o ne a tsamaya mme a dira go dumalana le se Jehofa a neng a se mmoleletse; o ne a tsamaya mme a nna fa Mokgatšheng* wa Kerithe, kwa botlhaba jwa Joredane.6 Mme magakabe a ne a mo tlisetsa senkgwe le nama mo mosong le senkgwe le nama maitseboa, mme o ne a nwa metsi mo molapong.+7 Le fa go ntse jalo, morago ga malatsi a a rileng, molapo oo o ne wa kgala,+ ka gonne go ne go se na pula mo lefatsheng.8 Foo Jehofa o ne a mo raya a re:9 “Tsamaya o ye kwa Sarepate, e e mo kgaolong ya Sidona, mme o nne teng. Ke tla laela motlholagadi teng gore a go tlamele ka dijo.”+10 Ka jalo, o ne a tsamaya mme a ya kwa Sarepate. Fa a goroga fa kgorong ya motse, go ne go na le motlholagadi foo a rwalela dikgong. Ka jalo, Elija o ne a mo tlhaeletsa mme a re: “Tsweetswee, ntlela metsinyana ke nwe.”+11 Fa a tswa a ya go tla ka one, o ne a mo tlhaeletsa a re: “Tsweetswee, o ntlele le senkgwenyana.”12 Foo o ne a re: “Ke ikana ka Jehofa Modimo wa gago, Modimo yo o tshelang. Ga ke na senkgwe, ke na le bupi jo bo lekanang seatla mo nkgong e kgolo le leokwane le lennye mo nkgong e nnye.+ Jaanong ke rwalela dikgong di le mmalwanyana, mme ke tla ya gae ke ya go direla nna le morwaake sengwe sa go ja. E tla bo e le tsone dijo tsa rona tsa bofelo, go tswa foo re tla swa.”13 Go tswa foo, Elija o ne a mo raya a re: “O se ka wa boifa. Tsamaya mme o dire jaaka o buile. Le fa go ntse jalo, o ntirele pele senkgwenyana se se kgolokwe ka bupi jo bo leng teng, mme o se tlise kwa go nna. Morago ga moo, o ka nna wa direla wena le morwao sengwe se lo ka se jang.14 Gonne seno ke se Jehofa, Modimo wa Iseraele a se buang: ‘Nkgo e kgolo ya bupi ga e kitla e kgaritlhega, le nkgo e nnye ya leokwane ga e kitla e kgaritlhega go fitlha ka letsatsi le Jehofa a nesang pula mo lefatsheng ka lone.’”+15 Ka jalo, o ne a tsamaya mme a dira jaaka Elija a buile, mme mosadi yoo mmogo le Elija le ba lelapa la mosadi yoo ba ne ba ja ka malatsi a le mantsi.+16 Nkgo e kgolo ya bupi ga e a ka ya kgaritlhega, le nkgo e nnye ya leokwane ga e a ka ya kgaritlhega, go ya ka se Jehofa a neng a se boleletse Elija.17 Morago ga dilo tseno, morwa wa mosadi yo o neng a mo file boroko o ne a lwala, mme bolwetse jwa gagwe bo ne jwa nna maswe thata mo a neng a swa.+18 Foo mosadi yoo o ne a raya Elija a re: “Ke go dirile eng,* wena monna wa Modimo wa boammaaruri? A o tlile go nkgopotsa molato wa me le go bolaya morwaake?”+19 Le fa go ntse jalo, Elija o ne a mo raya a re: “Nneye morwao.” Go tswa foo, o ne a mo tsaya mo mabogong a mosadi yoo mme a mo isa kwa ntlwaneng e e kwa borulelong e a neng a nna kwa go yone, mme o ne a mo rapamisa mo bolaong jwa gagwe.+20 O ne a goela kwa go Jehofa a re: “Ao tlhe Jehofa, Modimo wa me,+ a o tlisa kutlobotlhoko le mo motlholagading yo ke nnang le ene ka go bolaya morwawe?”21 Go tswa foo, o ne a namalala mo godimo ga ngwana gararo a bo a goela kwa go Jehofa a re: “Ao tlhe Jehofa, Modimo wa me, tsweetswee, dira gore botshelo jwa ngwana yono bo boele mo go ene.”22 Jehofa o ne a reetsa kopo ya ga Elija,+ mme botshelo jwa ngwana bo ne jwa boela mo go ene mme o ne a tshela gape.+23 Elija o ne a tsaya ngwana mme a mo ntsha kwa ntlwaneng e e kwa borulelong a mo tsenya mo ntlong a bo a mo naya mmaagwe; mme Elija o ne a re: “Bona, morwao o a tshela.”+24 Foo mosadi yoo o ne a raya Elija a re: “Jaanong ke a itse gore ruri o monna wa Modimo+ le gore lefoko la ga Jehofa le o le buileng ke boammaaruri.”


text:
September 19-25
1 Dikgosi 13-14
Pina 21 le Thapelo
Matseno (1 mots.)
MATLOTLO A A MO LEFOKONG LA MODIMO
“Goreng re Tshwanetse go Nna Tekatekano le go Kgotsofalela se re Nang le Sone?”: (10 mets.)
Go Ribolola Matlotlo mo Dikwalong: (10 mets.)
1Dk 14:13—Temana eno e re ruta eng ka Jehofa? (w10 7/1 29 ¶5)
Mo mmalong wa Baebele wa beke eno, ke matlotlo afe a o ka ratang go tlotla ka one ka Jehofa, a o ka a dirisang mo tshimong, kgotsa matlotlo a mangwe a o a ithutileng?
-
Mmalo wa Baebele: (4 mets.) 1Dk 13:1-10 (th thuto 10)
TLHAGAFALELA BODIREDI
Loeto Lwa Ntlha: (3 mets.) Dirisa karolo ya se re ka se buang mo bodireding go simolola letsholo la dithuto tsa Baebele. Bontsha gore o ka araba jang motho yo o buang sengwe go lo thibela go rera. (th thuto 7)
Loeto Lwa go Boela: (4 mets.) Tsweletsa thuto ya Baebele e o e simolotseng mo loetong lwa ntlha, o dirisa thuto 01 ya boroutšhara jwa Itumelele go Tshelela Ruri! (th thuto 9)
Thuto ya Baebele: (5 mets.) lff thuto 07 ntlha 5 (th thuto 19)
BOTSHELO JWA BOKERESETE
“O ka Kgona go Itshokela Maemo a a Thata a Ikonomi”: (15 mets.) Motlotlo. Tshameka bidio ya, Aga Ntlo E e Se Kitlang e Phutlhama—‘Kgotsofalela Dilo Tsa Jaanong.’
Thuto ya Baebele ya Phuthego: (30 mets.) lff thuto 19 ntlha 5-6 le karolo ya, “O Ithutile Eng?”, “Poeletso” le “Leka go Dira Seno”
Dintlha Tse di Konelang (3 mets.)
Pina 56 le Thapelo


text: 22 Mme o ne a mpontsha noka ya metsi a a nayang botshelo,+ e galalela e bile e phatsima, e elela e tswa kwa setulong sa bogosi sa Modimo le sa Kwana+2 e tsamaya mo gare ga tsela e kgolo ya motse. Mo matlhakoreng a mabedi a noka eo go ne go na le ditlhare tsa botshelo tse di ungwang maungo a mefuta e le 12, di ungwa maungo a tsone kgwedi le kgwedi. Mme matlhare a ditlhare tseo e ne e le a go fodisa ditšhaba.+3 Mme ga go kitla go tlhola go nna le phutso epe. Setulo sa bogosi sa Modimo le sa Kwana+ se tla nna mo motseng oo, e bile batlhanka ba Modimo ba tla mo direla tirelo e e boitshepo;4 mme ba tla bona sefatlhego sa gagwe,+ e bile leina la gagwe le tla bo le kwadilwe mo diphatleng tsa bone.+5 Gape, ga go kitla go tlhola go nna le bosigo,+ e bile ba tla bo ba sa tlhoke lesedi la lobone kgotsa la letsatsi, ka gonne Jehofa* Modimo o tla ba phatsimisetsa lesedi,+ mme ba tla busa e le dikgosi ka bosakhutleng le go ya go ile.+6 O ne a nthaya a re: “Mafoko ano a a ikanyega* e bile a boammaaruri;+ eleruri, Jehofa,* Modimo yo o neng a bua a dirisa baporofeti,+ o ile a romela moengele wa gagwe gore a bontshe batlhanka ba gagwe dilo tse di tla tlogang di diragala.7 Ke tla ka bonako.+ Go itumela ope fela yo o ikobelang mafoko a boporofeti jwa momeno ono.”+8 Nna Johane, ke nna yo ke neng ka utlwa dilo tseno ka bo ka di bona. E rile ke di utlwa e bile ke di bona, ke ne ka khubama fa dinaong tsa moengele yo o neng a ntse a mpontsha dilo tseno gore ke mo obamele.9 Le fa go ntse jalo, o ne a nthaya a re: “Nnyaa! O se ka wa dira jalo! Le nna ke motlhanka fela jaaka wena le bakaulengwe ba gago ba e leng baporofeti le ba ba ikobelang mafoko a momeno ono. Obamela Modimo.”+10 Gape o ne a nthaya a re: “O se ka wa boloka mafoko a boporofeti jwa momeno ono e le sephiri, ka gonne nako e e tlhomilweng e gaufi.11 A yo o dirang tshiamololo, a tswelele a dira tshiamololo, e bile a yo o nang le boitshwaro jo bo leswe a tswelele a dira dilo tse di leswe; le fa go ntse jalo, a yo o siameng a tswelele a dira se se siameng, e bile a yo o boitshepo a tswelele a le boitshepo.12 “‘Ke tla ka bonako. Ke tla duela mongwe le mongwe go ya ka ditiro tsa gagwe.+13 Ke nna Alefa le Omega,*+ wa ntlha le wa bofelo, tshimologo le bokhutlo.14 Go itumela ba ba tlhatswang diaparo tsa bone tse ditelele,+ gore ba tle ba nne le tshwanelo ya go ja maungo a ditlhare tsa botshelo+ le gore ba tle ba kgone go tsena mo motseng ka dikgoro.+15 Kwa ntle go na le dintša* le batho ba ba dirisanang le badimo le ba ba dirang boitsholo jo bo sa siamang jwa tlhakanelodikobo* le babolai le ba ba obamelang medingwana le mongwe le mongwe yo o ratang maaka e bile a a bua.’+16 “‘Nna Jesu, ke ne ka roma moengele wa me gore a lo neye bosupi ka dilo tseno gore diphuthego di solegelwe molemo. Ke nna modi le setlogolwana sa ga Dafide+ le naledi ya moso e e phatsimang.’”+17 Mme moya le monyadiwa+ ba nna ba re, “Tla!” mme a ope fela yo o utlwang a re, “Tla!” e bile a ope fela yo o nyorilweng a tle;+ a ope fela yo o batlang a tseye metsi a a nayang botshelo mahala.+18 “Mongwe le mongwe yo o utlwang mafoko a boporofeti jwa momeno ono, ke mo itsise jaana: Fa mongwe a ka oketsa dilo tseno,+ Modimo o tla mo romelela dipetso tse di kwadilweng mo momenong ono;+19 mme fa mongwe a ka tlosa sepe fela mo mafokong a momeno wa boporofeti jono, Modimo ga a kitla a mo letla go ja maungo a ditlhare tsa botshelo+ kgotsa go tsena mo motseng o o boitshepo,+ e leng dilo tse go kwadilweng ka tsone mo momenong ono.20 “Nna yo ke nayang bosupi jwa dilo tseno ka re, ‘Ee, ke tla ka bonako.’”+Ke ne ka re: “Amen! Tla, Morena Jesu.”21 E kete bopelonomi jo bogolo* jwa Morena Jesu bo ka nna le ba ba boitshepo.


text:
Ian Khama Seretse Khama
Ian Khama Seretse Khama ke tautona ya bone ya lefatshe la Botswana gape ke kgosikgolo ya bangwato. Ke ngwana wa ntlha wa tautona ya ntlha ya Botswana, Sir Seretse Khama le mme Ruth Khama. O tshotshwe ka 27 Tlhakole 1953 ko Chertsey, Surrey, United Kingdom.[1]
Ian khama ene ya nna mothusa tautona ka ngwaga wa 1998 a sena go ithola marapo ko sesoleng, ko a neng ele molaola sesole sa botswana (BDF). o ne a tsena ele lantlha mo palamenteng ka di 13 Seetebosigo morago ga go fenya ditlhopo tsa poeletso a emetse kgaolo ya Bokone Jwa Serowe ka ditlhopo dile 2,986 kgathanong le 86 wa mtlhopeng wa Botswana National Front.Ian Khama never gone to school.


text:
Madi a tshipi a mabedi a motlholagadi wa mohumanegi (41-44)
12 Go tswa foo, o ne a simolola go bua le bone ka ditshwantsho a re: “Monna mongwe o ne a na le tshimo ya morara*+ a bo a aga lobota go e dikologa, mme o ne a epa khuti gore a tle a dire segatisetso sa beine a bo a aga tora;+ go tswa foo o ne a e hirisetsa balemi a bo a tsaya loeto a ya kwa nageng e e kgakala.+2 Ka paka e e tshwanetseng, o ne a roma motlhanka mongwe kwa baleming bao, gore a ye go tsaya maungo mangwe a tshimo ya morara mo go bone.3 Mme ba ne ba mo tsaya, ba mo itaya ba bo ba mo tsamaisa a iphotlhere.4 O ne a roma motlhanka yo mongwe gape kwa go bone, mme yoo ba ne ba mo itaya mo tlhogong ba bo ba mo tlhabisa ditlhong.+5 O ne a roma yo mongwe, mme ene ba ne ba mmolaya, a roma le ba bangwe ba le bantsi, mme bangwe ba bone ba ne ba ba itaya mme ba bangwe ba ba bolaya.6 Foo mong wa tshimo eo ya morara o ne a roma morwawe yo o rategang+ kwa go bone a ithaya a re, ‘Ba tla tlotla morwaake.’7 Le fa go ntse jalo, balemi bao ba ne ba raana ba re, ‘Yono ke moruaboswa.+ Tlang, a re mmolayeng, mme boswa jwa gagwe e tla nna jwa rona.’8 Ka jalo, ba ne ba mo tshwara, ba mmolaya, ba bo ba mo latlhela kwa ntle ga tshimo ya morara.+9 Mong wa tshimo ya morara o tla dira eng? O tla tla a bo a bolaya balemi bao, mme o tla naya balemi ba bangwe tshimo ya morara.+10 A lo ne lo ise lo ke lo bale lokwalo lono: ‘Leje le baagi ba neng ba le gana, jaanong le fetogile leje le legolo la sekhutlo.*+11 Leje leno le tswa kwa go Jehofa,* mme le a kgatlha’?”+12 Foo ba ne ba batla go mo tshwara, le fa go ntse jalo, ba ne ba tshaba batho, ka gonne ba ne ba lemoga gore o ne a bua setshwantsho seo a akantse ka bone. Ka jalo, ba ne ba mo tlogela mme ba tsamaya.+13 Morago ga moo, ba ne ba roma Bafarasai bangwe le ba lekoko la balatedi ba ga Herode kwa go Jesu gore ba dire gore a bue sengwe se se phoso.+14 Fa bano ba goroga, ba ne ba mo raya ba re: “Moruti, re a itse gore o bua boammaaruri ka metlha e bile ga o batle go tlhotlhelediwa ke dikgopolo tsa batho ba bangwe, ka gonne ga o lebe ponalo ya ka fa ntle ya batho, mme o ruta boammaaruri ka Modimo. A go siame* go duela Kaesara lekgetho* kgotsa nnyaa?15 A re tshwanetse go duela kgotsa ga re a tshwanela go duela?” E re ka a ne a lemoga boitimokanyi jwa bone, o ne a ba raya a re: “Ke ka ntlha yang fa lo nteka? Ntlisetseng denario* gore ke e bone.”16 Ba ne ba e tlisa, mme o ne a ba raya a re: “Setshwantsho seno le mokwalo ono ke tsa ga mang?” Ba ne ba mo raya ba re: “Ke tsa ga Kaesara.”17 Foo Jesu o ne a ba raya a re: “Duelang Kaesara dilo tsa ga Kaesara,+ mme lo duele Modimo dilo tsa Modimo.”+ Mme ba ne ba mo gakgamalela.18 Jaanong Basadukae, ba ba reng ga go na tsogo ya baswi,+ ba ne ba tla kwa go ene mme ba mmotsa ba re:+19 “Moruti, Moshe o ne a re kwalela gore fa monna a swa a tlogela mosadi mme a se na ngwana, morwarraagwe o tshwanetse go nyala mosadi yono gore a tsholele morwarraagwe bana.+20 Go ne go na le banna ba le supa e le bana ba motho. Wa ntlha o ne a nyala, mme o ne a swa a se na bana.21 Mme wa bobedi o ne a nyala mosadi yoo mme a swa a se na bana, go ne ga direga jalo le ka wa boraro.22 Botlhe ka bosupa ba ne ba swa ba se na bana. Morago ga moo, mosadi yoo le ene o ne a swa.23 Fa baswi ba tsosiwa, o tla nna mosadi wa ga mang? Ka gonne botlhe ba le supa ba ne ba mo nyetse.”24 Jesu o ne a ba raya a re: “Ga lo itse Dikwalo e bile ga lo itse maatla a Modimo.+ Ke lone lebaka la go bo lo fositse.25 Ka gonne fa batho ba tsosiwa mo baswing, banna ga ba kitla ba nyala e bile basadi ga ba kitla ba nyalwa, mme ba tla bo ba tshwana le baengele kwa legodimong.+26 A lo ne lwa se ka lwa bala se se kwadilweng mo bukeng ya ga Moshe ka tsogo ya baswi mo pegong e e buang ka setlhatshana se se mmitlwa, fa Modimo a ne a mo raya a re: ‘Ke nna Modimo wa ga Aborahame le Modimo wa ga Isake le Modimo wa ga Jakobe’?+27 Ga se Modimo wa baswi, mme ke wa batshedi. Ka jalo, ruri lo fositse.”+28 Mokwadi mongwe yo o neng a le teng foo mme a ba utlwile ba ganetsana, e bile a itse gore o ne a ba arabile ka tsela e e molemo, o ne a mmotsa a re: “Taelo ya ntlha* mo go tsone tsotlhe ke efe?”+29 Jesu o ne a mo raya a re: “Ya ntlha ke e e reng, ‘Utlwa, wena Iseraele, Jehofa* Modimo wa rona ke Jehofa* a le mongwe fela,30 mme o tshwanetse go rata Jehofa,* Modimo wa gago, ka pelo yotlhe ya gago le ka moya otlhe wa gago le ka mogopolo otlhe wa gago le ka nonofo yotlhe ya gago.’+31 Ya bobedi ke e e reng, ‘O tshwanetse go rata moagelani wa gago jaaka o ithata.’+ Ga go na taelo epe e nngwe e kgolo go feta tseno.”32 Mokwadi yoo o ne a mo raya a re: “Moruti, o buile sentle go dumalana le boammaaruri, ‘Ene o Mongwe fela, e bile ga go na ope yo mongwe kwantle ga gagwe’;+33 mme go mo rata ka pelo yotlhe, le ka tlhaloganyo yotlhe, le ka nonofo yotlhe, le go rata moagelani jaaka motho a ithata go botlhokwa thata go feta go ntsha ditlhabelo tse di fisiwang di feletse le ditlhabelo tse dingwe.”+34 E re ka Jesu a ne a lemoga gore o arabile ka botlhale, o ne a mo raya a re: “Ga o kgakala thata le Bogosi Jwa Modimo.” Mme ga go na ope yo o ileng a nna le sebete sa go tlhola a mmotsa dipotso.+35 Le fa go ntse jalo, fa Jesu a ntse a ruta mo tempeleng, o ne a re: “Go tla jang gore bakwadi ba bo ba re Keresete ke morwa Dafide?+36 Dafide o ne a bua jaana a tlhotlhelediwa ke moya o o boitshepo,+ ‘Jehofa* o ne a raya Morena wa me a re: “Nna ka fa seatleng sa me sa moja go fitlha ke dira gore baba ba gago ba nne ka fa tlase ga dinao tsa gago.”’+37 Dafide ka boene o mmitsa Morena, ka jalo, go tla jang gore e bo e le morwawe?”+Mme batho ba bantsintsi ba ne ba mo reeditse ka boitumelo.38 Mme fa a ntse a ruta o ne a tswelela a re: “Elang tlhoko bakwadi ba ba ratang go tsamayatsamaya ba apere diaparo tse ditelele e bile ba rata go dumedisiwa fa ba le kwa marekisetsong+39 gape ba rata ditulo tse di kwa pele mo disinagogeng le manno a a kgethegileng fa ba le kwa dijong tsa maitseboa.+40 Ba tsaya matlo* a batlholagadi, e bile ba dira dithapelo tse ditelele gore ba bonwe ke batho.* Batho bano ba tla atlholwa botlhoko tota.”41 Mme o ne a nna fa fatshe go lebagana le matlole a matlotlo+ a bo a leba ka kelotlhoko fa boidiidi jwa batho ba ntse ba tsenya madi mo matloleng a matlotlo, mme batho ba le bantsi ba ba humileng ba ne ba tsenya madi a tshipi a le mantsi.+42 Jaanong motlholagadi mongwe wa mohumanegi o ne a tla a bo a tsenya madinyana a le mabedi a tshipi a boleng jo bo kwa tlase thata.*+43 Ka jalo, o ne a biletsa barutwa ba gagwe kwa go ene mme a ba raya a re: “Ammaaruri ke a lo bolelela, motlholagadi yono wa mohumanegi o tsentse madi a a fetang a botlhe ba a tsentseng mo matloleng a matlotlo.+44 Ka gonne botlhe ba tsentse se se tswang mo dikhumong tsa bone, mme ene le fa a sotlega,* o tsentse madi otlhe a a nang le one, e leng sotlhe se a itshedisang ka sone.”+


text:
Sephuthelo sa Puo sa Segokanyi sa Windows 8.1 (LIP) se tlamela ka Segokanyi sa Modirisi se se ranotsweng karolwana mo dikarolong tse di dirisitsweng thata tsa Windows 8.1.
Note:There are multiple files available for this download.Once you click on the "Download" button, you will be prompted to select the files you need.
LIP_tn-ZA-32bit.mlc
LIP_tn-ZA-64bit.mlc
Sephuthego sa Segokaganyi sa Puo sa Windows (LIP) se tlamela ka mofuta o o ranotsweng go sekae wa mafelo a a dirisitsweng thata a Windows. Morago ga go tsenya LIP, sekwalwa mo dikaeding, mabokosopuisano, dimenu, le ditlhogo tsa Thuso le Tshegetso di tla bontshiwa ka puo ya LIP. Mokwalo o o sa ranolwang e tla nna wa puo e Windows 8.1 e theilweng mo go yone. Ka sekai, fa o rekile mofuta wa Sepanishe wa Windows 8.1, o bo o tsenya LIP ya Sekatalane, mokwalo mongwe o tla tlhagelela ka Sepanishe. O ka tsenya go feta LIP e le nngwe mo puong e le nngwe ya motheo. Di-LIP tsa Windows di ka tsenngwa mo mefuteng yotlhe ya Windows 8.1.
Tsamaiso ya Tiragatso e e nang le Tshegetso:
Windows 8.1
- Malebana le Ditlhokafalo tsa Thulaganyo, tobetsa fano
- Malebana le Ditaelo tsa Tsenyo ntlha, tobetsa fano
- Tobetsa konopo ya Laisilola mo tsebeng eno go simolola go laisolola, kgotsa tlhopha puo e e farologaneng mo lenaaneng la tsharologelotlase.
- Dira sengwe sa tse di latelang:
- Go simolola tsenyo ka gangwe, tobetsa Tsamaisa.
- Go boloka selo se o se laiselolang mo khomputareng ya gago gore o se tsenye moragonyana, tobetsa Boloka
- Malebana le Ditaelo tsa Morago ga Tsenyo, tobetsa fano
- Malebana le Dikgang tse di Itsegeng, tobetsa fano


text:
DINTLHA TSE DI OKETSEGILENG
Letsatsi la Katlholo ke Eng?
GO TLA eng mo mogopolong wa gago fa o akanya ka Letsatsi la Katlholo? Batho ba le bantsi ba akanya gore dibilione tsa batho di tla tlisiwa ka bongwe ka bongwe fa pele ga setulo sa Modimo sa bogosi. Mme fa ba le fa pele ga sone, mongwe le mongwe o tla atlholwa. Bangwe ba tla segofadiwa ka go ya go tshela kwa legodimong, mme ba bangwe bone ba tla atlholelwa tlhokofatso ya bosakhutleng. Le fa go ntse jalo, Baebele yone e bua se sele gotlhelele fa e bua ka nako ya katlholo. Lefoko la Modimo le e tlhalosa e se nako e e boifisang, mme e le nako ya go nna le tsholofelo le ya go tsosolosiwa ga dilo tsotlhe.
Mo go Tshenolo 20:11, 12, re bala mafoko ano a ga moaposetoloi Johane a a tlhalosang Letsatsi la Katlholo: “Ka bona setulo sa bogosi se segolo se sesweu le yo o ntseng mo go sone. Lefatshe le legodimo tsa tshaba fa pele ga gagwe, mme tsa se ka tsa bonelwa bonno. Mme ka bona baswi, ba bagolo le ba bannye, ba eme fa pele ga setulo sa bogosi, mme dikwalo tsa momeno tsa bulwa. Mme lokwalo lwa momeno lo longwe lo ne lwa bulwa; ke lokwalo lwa momeno lwa botshelo. Mme baswi ba ne ba atlholwa go ya ka dilo tse di kwadilweng mo dikwalong tseno tsa momeno go ya ka ditiro tsa bone.” Moatlhodi yo go buiwang ka ene fano ke mang?
Jehofa Modimo ke ene Moatlhodi yo mogolo wa batho. Le fa go ntse jalo, o abetse mongwe o sele tiro ya gagwe ya go atlhola. Go ya ka Ditiro 17:31, moaposetoloi Paulo o ne a re Modimo “o tlhomile letsatsi le ka lone a ikaelelang go atlhola lefatshe le le nang le banni ka tshiamo ka monna yo a mo tlhomileng.” Moatlhodi yo o tlhomilweng yono ke Jesu Keresete yo o tsositsweng mo baswing. (Johane 5:22) Le fa go ntse jalo, Letsatsi le Katlholo le simolola leng? Le tsaya lobaka lo lo kae?
Buka ya Tshenolo e bontsha gore Letsatsi la Katlholo le simolola morago ga ntwa ya Aramagedona, fa tsamaiso ya ga Satane mo lefatsheng e tla bo e sentswe. * (Tshenolo 16:14, 16; 19:19–20:3) Morago ga Aramagedona, Satane le madimona a gagwe ba tla tsenngwa mo moleteng dingwaga di le sekete. Mo nakong eo, baruaboswa ba selegodimo ba ba 144 000 e tla bo e le baatlhodi e bile ba tla bo ba busa “e le dikgosi le Keresete dingwaga di le sekete.” (Tshenolo 14:1-3; 20:1-4; Baroma 8:17) Letsatsi la katlholo ga se letsatsi le le tlileng go feta ka bonako la diura tse 24. Le tsaya dingwaga di le sekete.
Mo nakong eo ya dingwaga tse di sekete, Jesu Keresete o tla “atlhola batshedi le baswi.” (2 Timotheo 4:1) “Batshedi” e tla bo e le “boidiidi jo bogolo” jo bo tla falolang Aramagedona. (Tshenolo 7:9-17) Gape, moaposetoloi Johane o ile a bona “baswi . . . ba eme fa pele ga setulo sa bogosi” sa katlholo. Fela jaaka Jesu a ile a solofetsa, ‘ba ba mo mabitleng a kgakologelo ba tla utlwa lentswe la ga Keresete mme ba tla tswa’ mo go one ka go tsosiwa mo baswing. (Johane 5:28, 29; Ditiro 24:15) Mme botlhe ba tla atlholwa mo motheong ofe?
Go ya ka ponatshegelo e moaposetoloi Johane a e boneng, ‘dikwalo tsa momeno di ne tsa bulwa’ mme “baswi ba ne ba atlholwa go ya ka dilo tse di kwadilweng mo dikwalong tseno tsa momeno go ya ka ditiro tsa bone.” A dikwalo tseno tsa momeno ke pego ya ditiro tsa batho bano tsa nako e e fetileng? Nnyaa, batho ga ba kitla ba atlholwa ka se ba neng ba se dira pele ba swa. Re itse seo jang? Baebele ya re: “Yo o suleng o golotswe mo boleong.” (Baroma 6:7) Ka jalo, re ka re ba ba tsosiwang ba simolola botshelo sesha. Ka jalo, seno se raya gore dikwalo tsa momeno di tshwanetse tsa bo di raya dilo tse dingwe tse Modimo a batlang batho ba di dira. Gore bafalodi ba Aramagedona le batho ba bangwe ba ba tsositsweng mo baswing ba kgone go tshelela ruri, ba tla tshwanelwa ke go ikobela ditaelo tsa Modimo, go akaretsa le ditaelo dipe tse dingwe tse disha tse Jehofa a tla ba nayang tsone mo nakong ya dingwaga tse di sekete. Ka jalo, batho ba tlile go atlholwa ka se ba se dirang mo nakong ya Letsatsi la Katlholo.
Letsatsi la Katlholo le tla naya dibilione tsa batho tshono ya bone ya ntlha ya go ithuta thato ya Modimo le go tshela tumalanong le yone. Seno se raya gore go tla dirwa tiro e kgolo tota ya go ruta batho. Ee ruri, “banni ba naga e e ungwang ruri ba tla ithuta tshiamo.” (Isaia 26:9) Le fa go ntse jalo, ga se botlhe ba ba tla ratang go tshela tumalanong le thato ya Modimo. Isaia 26:10 ya re: “Le fa moikepi a ka utlwelwa botlhoko, ruri ga a kitla a ithuta tshiamo. Mo lefatsheng la tshiamo o tla dira ka tshiamololo mme ga a kitla a bona tlotlomalo ya ga Jehofa.” Baikepi bano ba tlile go bolaelwa ruri mo nakong ya Letsatsi la Katlholo.—Isaia 65:20.
Kwa bokhutlong jwa Letsatsi la Katlholo, batho ba ba tla bong ba sa ntse ba tshela ba tla bo ba “tshela” ka botlalo e le batho ba ba itekanetseng. (Tshenolo 20:5) Ka jalo, mo Letsatsing la Katlholo, batho ba tla busediwa gape mo boemong jwa bone jwa go itekanela. (1 Bakorintha 15:24-28) Morago ga moo go tla latela teko ya bofelo. Satane o tla gololwa mo kgolegelong ya gagwe a bo a letlwa gore a leke go tsietsa batho la bofelofelo. (Tshenolo 20:3, 7-10) Botlhe ba ba sa tsamaisaneng le ene ba tla ipelela ka botlalo go diragadiwa ga tsholofetso e e mo Baebeleng e e reng: “Basiami ba tla rua lefatshe, mme ba tla aga mo go lone ka bosakhutleng.” (Pesalema 37:29) Ee, Letsatsi la Katlholo le tla solegela batho botlhe ba ba ikanyegang molemo!
^ ser. 1 Malebana le Aramagedona, tsweetswee leba Insight on the Scriptures, Bolumo 1, ditsebe 594-5, 1037-8, le kgaolo 20 ya Obamela Modimo yo o Esi wa Boammaaruri, tse di gatisitsweng ke Basupi ba ga Jehofa.


text:
Khansele ya Yunibesiti ya Bokone-Bophirima(YBB) e thapile Ngaka Anna Mokgokong, moeteledipele wa mo kgwebong yo a itsegeng thata mme a le mogwebisimošwa go nna mokanseliri wa boraro ka kopano ya 20 Seetebosigo 2019.
Ka go nna mokanseliri ene o tla nna tlhogo wa leina wa YBB. Dithuto tsotlhe tse di abelwang ke yunibesiti di abelwa semmuso ke mokanseliri.
Ene o latela dikgato tsa tlotlo le botlhokwa tsa Kgosi Leruo Molotlegi, Kgosi ya Setšhaba sa Bogosi jwa Bafokeng le Ngaka Popo Molefe, Moporemia wa pele wa Porofense ya Bokone Bophirima yo jaanong a leng modulasetulo wa Transnet. Mokanseliri yo a tswang, Kgosi Leruo Molotlegi o diretse dinako tse pedi tse di latelaneng a ntse a le Mokanseliri wa YBB. Nako ya thapo ya gagwe e simolotse ka 2009 mme nako ya bobedi e ne ya simolola ka 2014. Ka nako yotlhe ya gagwe ya bokanseliri, Kgosi Molotlegi a ne a gatelela ntlha ya gore go botlhokwa go tlhomamisa gore go tshwanetse go nne le tirego ya gore go nne le mosola go botlhe ya dithuto magareng a yunibesiti le morafe.
Ngaka Mokgokong, yo a etelelang pele Community Investment Holdings (Pty) Ltd, yo gape a leng modulasetulo wa go e simolodisa, ke mofetoladilo wa loago wa nnete mme a setse a tlisitse kabelo e kgolo le phetogo e kgolo mo dikhampaning tse a diretseng mo dibotong tsa tsone. Ene ke mokaedimogolo wa dikhampani di le tlhano tse di kgolo tse di kwadisitweng kwa Kgwebisanong ya Dithoto ya Gauteng mme ke modulasetulo wa di le tharo mo go tse tlhano.
Mo godimo ga kitso e bophara thata ya kgwebo ya gagwe le kakgolo ya bokgoni jwa gagwe jwa bogwebisimošwa, ene gape o dirile a le Moperesidente wa SA WEN (South African Women Entrepreneurs Network) le wa IWFSA(International Women’s Forum of South Africa). Ngaka Mokgokong o amogetswe mo kgokaganong ya boditšhabatšhaba e e ipusang ya Basadi ba Bapakakgwebo ba Lefatshe, e e leng ya basadi ba ba maatla ba ba leng bapakakgwebo ba katlego ka 1998.
Sekgele se sengwe sa gagwe ke sa go amogela tlotlo ya go nna Mosadi wa Kgwebo wa Aforikaborwa wa Ngwaga ka 1999. Ka 2015, Lefapha la Kgwebisano le Madirelo, ka tshwaraganelo le Proudly South African le Brand South Africa di ile tsa tlotla Ngaka Mokgokong ka Kabelo ya Phitlhelelo ya Botshelo Jotlhe kwa moletlong wa Kgwebo ya Poremia ya Aforikaborwa.
Gape ene ke sebui se se tumileng mme o na le kgatlhego e kgolo mo tlhabololong ya loago go go maatlafatsa basadi.
Ngaka Mokgokong o amogetse BSc go tswa kwa Yunibesiting ya Botswana mme a amogela le MBChB go tswa kwa Yunibesiting ya Bongaka ya Aforikaborwa. Ene ke mosadi wa ntlha wa go amogela dikerii ya tlotlo ya bongaka wa papatso go tswa kwa UNISA.
Ene o ila a tlhomiwa ka la 20 Ngwanaitseele 2019.


text:
Tsuki Ga Michibiku Isekai Douchuu - Chapter 75
Comments for chapter "Chapter 75"
MANGA DISCUSSION
YOU MAY ALSO LIKE
September 17, 2022
May 19, 2022
April 2, 2022
February 20, 2022
Tags:
Tsuki Ga Michibiku Isekai Douchuu Chapter 74, Tsuki Ga Michibiku Isekai Douchuu Chapter 75, tsuki ga michibiku isekai douchuu mangakakalot, tsuki ga michibiku isekai douchuu mitsurugi, tsuki ga michibiku isekai douchuu novel, tsuki ga michibiku isekai douchuu novela, tsuki ga michibiku isekai douchuu release date, tsuki ga michibiku isekai douchuu wiki


text:
FAQ - Setswana
2 o Dimametlelelo tsa Letlole la Terasete la Ditshiamelo Tsa Kganya le melawana ya Letlole la Terasete la Ditshiamelo Tsa Kganya di tla fetola fela tsela e maloko a e leng bajaboswa ba tla kgonang go fitlhelela madi a ditshiamelo tsa inshorense ka gone. Seno se tla dirwa ka go emisetsa ditshiamelo tse di bolokilweng tse ga jaanong jaana di kgonang go bonwa ka dituelo tsa dituelo tsa kgwedi le kgwedi tsa Letlole la Terasete la Ditshiamelo Tsa Kganya – § tshwanelo ya madi a a bolokilweng a Letlole la Terasete la Ditshiamelo Tsa Kganya ka ntlha ya dituelo tsa kgwedi le kgwedi; le § tshwnelo kgatlhanong le Sanlam go ya ka konteraka ya inshorense ya Pukwana ya Kganya kgotsa konteraka ya inshorense ya Thari ya Baruti Pukwana ya Kganya ya madi a a inshorilweng a ditshiamelo. o Jaaka leloko le le thusiwang ke letlole leno, o ka tlhomamisega gore Letlole la Terasete la Ditshiamelo Tsa Kganya le tla ntsha madi a kgwedi le kgwedi a a tshwanetseng go newa Sanlam fa fela wena o ntse o ntsha moneelo wa gago wa kgwedi le kgwedi wa Letlole la Terasete la Ditshiamelo Tsa Kganya. Tsweetswee ela tlhoko: Fa o sa ntshe moneelo wa gago wa go nna leloko la Letlole la Terasete la Ditshiamelo Tsa Kganya, Letlole la Terasete la Ditshiamelo Tsa Kganya ga le na go duela madi a kgwedi le kgwedi jaaka go kaiwa ke konteraka ya Pukwana ya Kganya le Sanlam mme o ka nna wa latlhegelwa ke dithuso tse di botlhokwa tse o tshwanetseng go di bona tsa inshorense . o Fa o amogela konteraka ya inshorense ya Pukwana ya Kganya kgotsa ya Thari ya Baruti Pukwana ya Kganya, fa o batla go dira kopo ya go bona dithuso dingwe tsa inshorense, o tshwanetse go di dira mo Sanlam. Lefa go ntse jalo kopo ya gago e tla tshwanela fa fela o dira tumalanong le melao le dipeelo tse di tlhalosiwang mo konterakeng ya inshorense ya Pukwana ya Kganya kgotsa konteraka ya inshorense ya Thari ya Baruti Pukwana ya Kganya. Seno se tlhoka gore, gareng ga tse dingwe, o ntshe meneelo ya kgwedi le kgwedi mo ya go nna leloko la Letlole o e ntshetse Letlole la Terasete la Ditshiamelo Tsa Kganya. o Kganya Insurance Administrators (RF) Proprietary Limited e tla tswelela go nna e tsamaisa dithuso tsa inshorense. Seno se raya gore tsela e dikopo tsa dithuso tsa inshorense di tsamaisiwang ka gone ga e na go fetoga. • Diphetogo tsa go nna leloko ga gago go ya ka ditshiamelo tsa melemo e se nang inshorense di ka mokgwa o o latelang: o Letlole la Terasete la Ditshiamelo Tsa Kganya le tla ntshetsa ZCC meneelo ka dituelo tsa gago tsa kgwebo le kgwebo tsa go nna leloko mo boemong jwa gago jaaka leloko le le bonang dithuso mo letloleng. o Letlole la Terasete la Ditshiamelo Tsa Kganya leno le tla tswelela go nna le ntsha le/kgotsa go rulaganya gore o bone melemo e mengwe e e seng ya inshorense, e e leng ya Leeto la Moria, dithuso tsa fa o tlhagetswe ke mathata mo tseleng le dithuso tse dingwe tsa tsamaiso ya phitlho le melemo ya tlhatlhobo ya botsogo (mo malokong a komiti ya kereke ba e leng maloko a a thusiwang ke letlole) ka tsela e le ntseng le dira ka yone . A ke tshwanetse go tswelela ke duela madi a kgwedi le kgwedi a boloko? A madi a ke a duelang a boloko jwa me a tla fetoga? • Jaaka leloko la Letlole la Terasete la Ditshiamelo Tsa Kganya, o tshwanetse go nna o ntsha moneelo wa kgwedi le kgwedi wa go nna leloko kwa makaleng a a farologaneng a Kereke. Go tla go fitlha jaanong, o ntse o newa rasiti fa o ntsha moneelo wa kgwedi le kgwedi wa go nna leloko. • Dikomiti tsa kereke di tla tsenya madi ao a moneelo wa go nna maloko mo akhaontong ya banka ka leina la Letlole la Terasete la Ditshiamelo Tsa Kganya.
Made with FlippingBook
RkJQdWJsaXNoZXIy MTI4MTE=


text:
The impact of Zimbabwean liberation struggle on Botswana: the case of Lesoma ambush, 1978.
Date2009
Author
Magkala, C John
Fisher, Matshwenego L
MetadataShow full item record
Abstract
Polelo e e lebegane le kganyaolo e e diragetseng ka kgwedi ya Tlhakole a le 27 ka ngwaga wa 1978 ele tlhaselo e e maatla thata go diragalela sesole sa Botswana Defence Force (BDF) se e neng ele gone se tlhamiwang. Tlhaselo e ne e dirwa ke sesole sa bo ntwa dumela se se kgethegileng sa difofane sa lefatshe la Rhodesia ka nako ya ntwa ya kgololesego ko Zimbabwe. Polelo e simolola ka go kanoka mekwalo e e se tseng e dirilwe le go lebelela merero ya tsa mafatse a sele mo lefatsheng la Botswana, ga mmogo le bokgoni ba sesole mo Botswana ka dingwaga tsa bo 1970. Polelo gape e itebaganya le seemo sa itshireletso ko molelwaneng wa Botswana le Rhodesia. Go tshabela mo Botswana ga batshabi ba Rhodesia le gone go a sekwa sekwa. Gape go buiwa ka go tlhamiwa le tiriso ya BDF ka tshoganetso ele go fokotsa manokonko a ditlheselo ko molelwaneng. Tlhaselo le kganyaolo ya masole a Botswana kwa motseng wa Lesoma le kgalo ya tirigalo e mo Botswana le mafatshe a bodichabachaba go a lebalejwa. Gape re bontsha gore tlhaselo e ene ya supa kemonokeng e ko godimo ya Batswana le bagwebi ka go ntsha dithuso go thusa ba ba neng ba amilwe ke tlhaselo ko Lesoma.


text:
A Modimo O ne A Batla Gore Maemo a Nne Jaana?
BALA lekwalodikgang le fa e ka nna lefe fela. Leba thelebishene kgotsa reetsa radio. O tla utlwa dikgang tse di seng kana ka sepe tse di buang ka bokebekwa, ntwa le borukhutlhi! Akanya ka mathata a wena ka bowena o nang le one. Gongwe o utlwisitswe botlhoko ke go lwala kgotsa ke go swelwa ke mongwe. O ka tswa o ikutlwa ka tsela e monna yo o siameng e bong Jobe a neng a ikutlwa ka yone, yo o neng a re o “tletse pogisego.”—Jobe 10:15.
Ipotse jaana:
A Modimo o ne a ikaeletse gore nna le batho ba bangwe botlhe re diragalelwe ke dilo tseno?
Nka bona kae thuso ya gore ke kgone go lebana le mathata a me?
A go na le tsholofelo epe ya gore re tla tsamaya re nna le kagiso mo lefatsheng?
Baebele e araba dipotso tseno ka tsela e e kgotsofatsang.
BAEBELE E RUTA GORE MODIMO O TLA TLISA DIPHETOGO TSENO MO LEFATSHENG.
“O tla phimola dikeledi tsotlhe mo matlhong a bone, mme loso lo tla bo lo seyo, le fa e le khutsafalo le fa e le selelo le fa e le botlhoko di tla bo di sa tlhole di le gone.”—Tshenolo 21:4
“Setlhotsa se tla palama fela jaaka kgama e tonanyana.”—Isaia 35:6
“Matlho a difofu a tla bulwa.”—Isaia 35:5
“Botlhe ba ba mo mabitleng a kgakologelo . . . ba tla tswa.”—Johane 5:28, 29
“Ga go na monni ope yo o tla reng: ‘Ke a bobola.’”—Isaia 33:24
“Go tla nna le dijo tsa ditlhaka di le dintsi mo lefatsheng.”—Pesalema 72:16
SOLEGELWA MELEMO KE SE BAEBELE E SE RUTANG
O se ka wa itlhaganelela go swetsa ka go re se go buiwang ka sone mo ditsebeng tse di fetileng ke go ijesa dijo tsa ditoro fela. Modimo o solofeditse gore o tlile go dira gore maemo ano a nne teng, mme Baebele e tlhalosa gore o tlile go dira seo jang.
Baebele e re solegela molemo ka ditsela dingwe gape tse dintsi. E re bolelela se re ka se dirang gore re itumelele botshelo jo bo kgotsofatsang, tota le e leng gone jaanong. Akanya go sekae ka ditlhobaelo le matshwenyego a o nang le one. Di ka nna tsa akaretsa mathata a tsa madi, mathata a lelapa, mathata a botsogo kgotsa go swelwa ke mongwe. Baebele e ka go thusa go lebana le mathata gompieno, mme e ka go ritibatsa maikutlo ka go araba dipotso tse di jaaka tseno:
Ke ka ntlha yang fa re boga?
Re ka lebana jang le ditlhobaelo tsa botshelo?
Re ka dira jang gore botshelo jwa lelapa la rona e nne jo bo itumedisang le go feta?
Go direga eng ka rona fa re swa?
A re tla boa gape re bona baratiwa ba rona ba ba suleng?
Re ka tlhomamisega jang gore Modimo o tla diragatsa ditsholofetso tsa gagwe tsa mo isagweng?
Lebaka fela la go bo o bala buka eno le bontsha gore o ka rata go itse gore Baebele e ruta eng. Buka eno e tla go thusa. Ela tlhoko gore dirapa tsa yone di na le dipotso kwa tlase mo tsebeng. Batho ba le dimilionemilione ba ile ba itumelela go ithuta Baebele le Basupi ba ga Jehofa ka go dirisa dipotso le dikarabo. Re solofela gore le wena o tla itumelela go dira jalo. E kete Modimo a ka go segofatsa fa o ntse o itumelela go ithuta se tota Baebele e se rutang!


text:
Ke ne ke ile Chobe National Park ke dirisa malatsi a boitapoloso a tlhomaganeng a phukwi.
Day1(Sat)
E tla tsaya lobaka la dioura tse lesome le bongwe go ya ko go tse di lesomele bobedi go tswa mo Gaborone go ya kasane, jaanong re emeletse mosong o no ka nako ya borataro.
Re kgweeditse tsela yotlhe. Re lebogela go kgweetsa.
Ke bone thutlwa ga ke tsena mo chobe.
Re dikologile noka ya chobe.
Re gorogile ko Chobe Safari Lodge ko tlhoko ga noka mo kasane.
Mathinthinyane o lebile mo pipeng.
Baeti ba le bararo ba ba etelang Africa ba ne ba tlhomile ditante gaufi.
Day2(Sun)
Re ne ra ya go bona diphologolo mo mosong.
Re bone nare.
Re bone thutlwa gaufi.
Le tlou.
Go ne go na le mathinthinyane go dikologa ditante tsa baeti.
Ditshwene di ne di batla dijo nako e ntsi.
Re gorogile ko parkeng ko re ithutileng ngwao setso.
Mantlo a ngwao a ne a supiwa.
Re jele dijo tsa motshegare ko lodgeng.
Re bone ditlou mo metsing re le mo sekepeng.
Nare.
Kwena e arametse letsatsi.
Kwena e lebega e tshwere Impala.
Ditlou tse dingwe di tlola noka.
Batho ba le bantsi ba ba mo dikepeng ba kgobane go bona ditlou di tlola noka.
Day3(Mon)
Re ne ra ya go bona diphologolo tsatsi lotlhe. Impala e ne e le ntsi.
Dinare di ne di le dintsi.
Go ne go na le tawana, mme ga ke a kgona go e tsaya senepe sentle.
Ga e nwa metsi, go ne go lebega go le thatanyana.
Day4(Tue)
Go ne go na le dijo tse dinnye mo shopong.
Botswana e na le ditsela tse pedi ntlheng e le nngwe.


text:
- The Constitution in Setswana (1996)0.28 MB
Rona, re le batho ba Aforika Borwa,
Re itse ditshiamololo tsa rona tse di fetileng;
Re tlotla ba ba bogetseng tshiamo le kgololosego mo lefatsheng la rona;
Re tlotla ba ba diretseng go aga le go tlhabolola naga ya rona; mme
Re dumela gore Aforika Borwa ke ya botlhe ba ba tshelang mo go yona, re tshwaragane mo go
farologaneng ga rona.
Rona ka jalo, ka baemedi ba re ba itlhophetseng ka kgololosego, re amogela Molaotheo o jaaka
Molao-Mogolo wa Rephaboliki gore re –
Alafe dikgogakgogano tse di fetileng mme re age Setšhaba se se thailweng mo meetlong ya
demokerasi, bosiamisi mo bathong le ditshwanelo tse di botlhokwa tsa botho;
Tlhome metheo ya demokerasi le bosetšhaba jo bo buletsweng botlhe jo mo go bona puso e
theilweng, mo thatong ya batho e bile moagi mongwe le mongwe a sireleditsweng ka go lekana
ke molao.
Tokafatse matshelo a baagi botlhe le go golola neo ya mongwe le mongwe le;
Age Aforika Borwa e kopaneng ya demokerasi e e kgonang go tsaya maemo a yona a a e
siametseng jaaka naga e e ipusang mo tshikeng ya mafatshe.
A Modimo a sireletse Setšhaba sa rona.
Nkosi Sikelel’ iAfrika. Morena boloka setšhaba sa etsho.
God seën Suid-Afrika. God bless South Africa.
Mudzimu fhatutšhedza Afurika. Hosi katekisa Afrika.
EMAIL THIS ARTICLE SAVE THIS ARTICLE ARTICLE ENQUIRY
To subscribe email subscriptions@creamermedia.co.za or click here
To advertise email advertising@creamermedia.co.za or click here


text:
- Not important at all
- Slightly important
- Moderately important
- Decidedly important
- Non-negotiable
In His Own Words
About Him
ke mosimane wa dingwaga tse 33. ke badile standard 7. ke na le kompone e e agang le go dira ditsela. dikgomo le didiba tse pedi. fela ga ke a huma mme ke bothale fela thata. gongwe mongwe o ka re ke yone khumo yame. kealeboga.
About His Ideal Match
ke bata mosadi yo o bothale, e bile a le setswerere. a le maitseo, a rata batho e bile a itse go thokomela monna. o tshwanetse a bo a ka kgona go emela sepe se se tang mo botshelong. le gale e se mo go dirwang ka bomo!
What His Friends Say
spekepeke hasn't asked any friends to write a recommendation yet.


text:
62 Ga nkitla ke didimala ka ntlha ya Siona,+E bile ga nkitla ke nna fela ke sa tshikinyege ka ntlha ya JerusalemaGo fitlha tshiamo ya gagwe e phatsima jaaka lesedi le le tsabakelang+Le poloko ya gagwe e tuka jaaka logong lo lo tukang.+2 “Wena mosadi, ditšhaba di tla bona tshiamo ya gago,+Le dikgosi tsotlhe di tla bona kgalalelo ya gago.+Mme o tla bidiwa ka leina le lesha,+Le Jehofa a tla le tlhophang.*3 O tla nna serwalo sa bontle mo seatleng sa ga Jehofa,Tuku e e kgethegileng ya segosi mo seatleng sa Modimo wa gago.4 Ga o kitla o tlhola o bidiwa mosadi yo o tlogetsweng,+E bile lefatshe la gago ga le kitla le tlhola le bidiwa le le kgakgabetseng.+Mme o tla bidiwa Boitumelo Jwa Me bo Mo go Ene,+E bile lefatshe la gago le tla bidiwa Ene yo o Nyetsweng.Gonne Jehofa o tla itumela ka ntlha ya gago,Le lefatshe la gago le tla nna jaaka yo o nyetsweng.5 Gonne fela jaaka lekau le nyala kgarebane,Bomorwao ba tla go nyala.Modimo wa gago o tla go itumelela+Fela jaaka monyadi a itumelela monyadiwa wa gagwe.6 Wena Jerusalema, ke tlhomile balebeledi mo dipoteng tsa gago.Ga ba a tshwanela go tswelela ba didimetse, letsatsi lotlhe le bosigo jotlhe.Lona ba lo umakang Jehofa,Lo se ka lwa ikhutsa,7 E bile lo se ka lwa mo letla a ikhutsa go fitlha a tsepamisa Jerusalema thata,Go fitlha a mo dira pako ya lefatshe.”+8 Jehofa o dirile maikano ka seatla sa gagwe sa moja, ka lebogo la gagwe le le nonofileng a re:“Ga nkitla ke tlhola ke naya baba ba gago dijo tsa gago tsa ditlhaka gore e nne dijo tsa bone,E bile batswakwa ga ba kitla ba nwa beine ya gago e ntšha, e o e bereketseng ka natla.+9 Le fa go ntse jalo, ba ba di phuthang ba tla di ja, e bile ba tla baka Jehofa;Mme ba ba e kokoanyang ba tla e nwa mo malwapeng a me a a boitshepo.”+10 Tswang, tswang ka dikgoro.Baakanyetsang batho tsela.+Agang, agang tsela e kgolo.Tlosang maje mo go yone.+Tsholeletsang ditšhaba sesupo.*+11 Jehofa o itsisitse jaana go fitlha kwa dikhutlong tsa lefatshe:“Rayang morwadia Siona lo re,‘Poloko ya gago e etla.+Modimo o tla a tshotse maduo a gagwe,Le tuelo e a duelang ka yone e fa pele ga gagwe.’”+12 Ba tla bidiwa batho ba ba boitshepo, ba ba rekolotsweng ke Jehofa,+Mme wena o tla bidiwa Yo o Batlilweng, Motse O o Sa Tlogelwang.+
Dintlha Tse di Kwa Tlase
^ kgotsa “Le le tla buiwang ke molomo wa ga Jehofa.”


text:
THUTO 10
O ka Itse Jang Gore Bodumedi Jwa Boammaaruri ke Bofe?
1. A go na le bodumedi bo le bongwe fela jwa boammaaruri?
Jesu o ile a ruta balatedi ba gagwe bodumedi bo le bongwe fela, bodumedi jwa boammaaruri. Bo tshwana le tsela e e isang botshelong jo bo sa khutleng. Jesu o ile a re: Tsela eo e ‘bonwa ke ba le mmalwa fela.’ (Mathaio 7:14) Modimo o amogela fela kobamelo e e theilweng mo Lefokong la gagwe la boammaaruri. Baobamedi botlhe ba boammaaruri ba kopantswe ke tumelo e le nngwe.—Bala Johane 4:23, 24; 14:6; Baefeso 4:4, 5.
Leba bidio ya A Modimo o Amogela Tsela Nngwe le Nngwe E re Mo Obamelang ka Yone?
2. Jesu o ile a reng ka Bakeresete ba maaka?
Jesu o ne a bolela gore baporofeti ba maaka ba tla senya Bokeresete. Ka fa ntle, ba bonala e kete ke baobamedi ba boammaaruri. Ba bolela gore dikereke tsa bone ke tsa boammaaruri. Mme o ka kgona go lemoga se tota batho bao ba leng sone. Jang? Kobamelo ya boammaaruri ke yone fela e e nang le Bakeresete ba mmatota ba ba lemogiwang ka dinonofo le ditsela tsa bone tse di molemo.—Bala Mathaio 7:13-23.
3. O ka kgona jang go lemoga baobamedi ba boammaaruri?
Ela tlhoko dintlha tseno tse tlhano tse di ba tlhaolang:
-
Baobamedi ba boammaaruri ba tlotla Baebele gonne e le Lefoko la Modimo. Ba leka ka natla go tshela ka melaometheo e e mo go yone. Ka jalo, bodumedi jwa boammaaruri bo farologana le bodumedi jo bo theilweng mo dikgopolong tsa batho. (Mathaio 15:7-9) Baobamedi ba boammaaruri ba tshela go dumalana le se ba se rutang.—Bala Johane 17:17; 2 Timotheo 3:16, 17.
-
leina la Modimo ka go dira gore le itsiwe. O ne a thusa batho go itse Modimo a bo a ba ruta go rapelela gore leina la Modimo le itshepisiwe. (Mathaio 6:9) Mo lefelong le o nnang mo go lone, ke bodumedi bofe jo bo itsiseng batho ka leina la Modimo?—Bala Johane 17:26; Baroma 10:13, 14.Balatedi ba ga Jesu ba boammaaruri ba tlotla leina la Modimo e bong Jehofa. Jesu o ile a tlotla
-
Bakeresete ba boammaaruri ba rera ka Bogosi jwa Modimo. Modimo o ile a romela Jesu go tla go rera dikgang tse di molemo tsa Bogosi. Bogosi jwa Modimo ke jone fela tharabololo ya mathata a batho. Jesu o ile a bua ka jone go fitlha a swa. (Luke 4:43; 8:1; 23:42, 43) O ile a re balatedi ba gagwe le bone ba tla rera ka Bogosi jono. Fa mongwe a tla go bua le wena ka Bogosi jwa Modimo, gantsi o a bo a tswa mo bodumeding bofe?—Bala Mathaio 24:14.
-
Balatedi ba ga Jesu ga se karolo ya lefatshe leno le le boikepo. Ba lemogiwa ka go se tseye karolo mo dipolotiking le mo dintweng tsa semorafe. (Johane 17:16; 18:36) Gape ga ba etse ditlwaelo le mekgwa e e sa siamang ya lefatshe leno.—Bala Jakobe 4:4.
-
Bakeresete ba boammaaruri ba ratana ka lorato lwa mmatota. Ba ithuta mo Lefokong la Modimo gore ba tshwanetse go tlotla batho ba ditso tsotlhe. Le fa badumedi ba maaka ba ile ba nna ba ema nokeng dintwa tsa semorafe, baobamedi ba boammaaruri bone ba gana go dira jalo. (Mika 4:1-3) Go na le moo, Bakeresete ba boammaaruri ba dirisa nako le dithoto tsa bone ka go rata, go thusa le go kgothatsa batho ba bangwe.—Bala Johane 13:34, 35; 1 Johane 4:20.
4. A o ka kgona go tlhaola bodumedi jwa boammaaruri?
Ke bodumedi bofe jo bo theileng dithuto tsotlhe tsa jone mo Lefokong la Modimo, jo bo tlotlang leina la Modimo le jo bo bolelang gore Bogosi jwa Modimo ke jone fela bo tla leretseng batho tharabololo? Ke setlhopha sefe se maloko a sone a ratanang e bile a tlhoile ntwa? O akanyang?—Bala 1 Johane 3:10-12.


text:
JW Library
JW Library ke app ya semolao ya Basupi ba ga Jehofa. E na le dithanolo tsa Baebele tse di farologaneng, dibuka le diboroutšhara tse di dirisiwang go ithuta Baebele.
Dikarolo Tsa JW Library
Ithute gore o ka dirisa jang didirisiwa tseno ka botlalo.
Simolola go Dirisa JW Library—Android
Ithute go dirisa dintlha tsa konokono tsa app ya JW Library mo didirisiweng tsa Android.
Go Itseela Dibaebele—Android
Ithute go itseela Dibaebele le go di rulaganya mo JW Library mo didirisiweng tsa Android.
Go Itseela Dikgatiso Le go Di Rulaganya—Android
Ithute go itseela dikgatiso le go di rulaganya mo JW Library mo didirisiweng tsa Android.
Dirisa Matshwao a Buka—Android
Ithute go tsenya le go rulaganya matshwao a buka mo JW Library mo didirisiweng tsa Android.
Dirisa Hisitori—Android
Ithute go dirisa hisitori mo JW Library mo didirisiweng tsa Android.
Rulaganya Tsela e o Batlang go Bala Dikgatiso ka Yone—Android
Ithute go rulaganya tsela e o batlang go bala dikgatiso ka yone mo JW Library mo didirisiweng tsa Android.
Go Senka mo Baebeleng Kgotsa mo Kgatisong—Android
Ithute go senka mo Baebeleng, mo kgatisong nngwe le go senka setlhogo mo Insight on the Scriptures mo JW Library o dirisa sedirisiwa sa Android.
Tshwaya Dintlha—Android
Ithute gore o ka tshwaya dintlha jang mo JW Library mo didirisiweng tsa Android.
Dipotso Tse Gantsi di Bodiwang ka JW Library (Android)
Bona dikarabo tsa dipotso tse gantsi di bodiwang.
Simolola go Dirisa JW Library mo Didirisiweng Tsa Apple (iOS)
Ithute go dirisa dikarolo tsa konokono tsa app eno mo didirisiweng tsa iOS.
Go Tsenya Dibaebele Le go Di Rulaganya mo iOS
Bona kafa o ka tsenyang Dibaebele ka gone le go di rulaganya mo app ya JW Library fa o dirisa didirisiwa tsa iOS.
Go Tsenya Dikgatiso Le go Di Rulaganya mo iOS
Bona kafa o ka tsenyang dikgatiso ka gone le go di rulaganya mo app ya JW Library fa o dirisa didirisiwa tsa iOS.
Go Tshwaya Dintlha Le go Di Rulaganya mo iOS
Bona kafa o ka tshwayang dintlha tse o di badileng ka gone mo JW Library fa o dirisa didirisiwa tsa iOS.
Boela Kwa Dilong Tse o Setseng o di Badile mo iOS
Ithute go dirisa karolo ya dilo tse o setseng o di badile mo app ya JW Library mo didirisiweng tsa iOS.
Rulaganya Tsela e o Batlang go Bala Dikgatiso ka Yone mo iOS
Ithute kafa o ka rulaganyang tsela e o batlang go bala dikgatiso ka yone ka app ya JW Library mo didirisiweng tsa iOS.
Batla Lefoko mo Baebeleng Kgotsa mo Kgatisong mo iOS
Ithute go batla lefoko mo Baebeleng kgotsa mo dikgatisong tsa rona le go batla ditlhogo tse di rileng mo Insight on the Scriptures e e mo JW Library e e mo didirisiweng tsa iOS.
Thalela Dintlha mo iOS
Ithute go thalela dintlha mo JW Library e e mo didirisiweng tsa iOS.
Dipotso Tse Gantsi di Bodiwang ka JW Library (iOS)
Bona dikarabo tsa dipotso tse gantsi di bodiwang.
Simolola go Dirisa JW Library mo Didirisiweng Tsa Windows
Ithute go dirisa dikarolo tsa konokono tsa app ya JW Library mo didirisiweng tsa Windows.
Go Tsenya Dibaebele Le go Di Rulaganya mo Windows
Ithute go itseela le go rulaganya Dibaebele mo app ya JW Library e e mo didirisiweng tsa Windows.
Go Tsenya Dikgatiso Le go Di Rulaganya mo Windows
Ithute go tsenya dikgatiso le go rulaganya mo app ya JW Library e e mo didirisiweng tsa Windows.
Go Tshwaya Dintlha Le go Di Rulaganya mo Windows
Ithute go tshwaya dintlha le go di rulaganya mo JW Library e e mo didirisiweng tsa Windows.
Boela Kwa Dilong Tse o Setseng o di Badile mo Windows
Ithute go boela kwa dilong tse o di badileng mo app ya JW Library e e nang le didirisiwa tsa Windows.
Rulaganya Tsela e o Batlang go Bala Dikgatiso ka Yone mo Windows
Ithute go rulaganya tsela e o batlang go bala dikgatiso ka yone mo JW Library e e mo didirisiweng tsa Windows.
Batla Lefoko mo Baebeleng Kgotsa mo Kgatisong mo Windows
Ithute go batla lefoko mo Baebeleng kgotsa mo dikgatisong tse di mo app ya JW Library e e mo didirisiweng tse di nang le Windows.
Thalela Dintlha mo Windows
Ithute go tshwaya dintlha mo app ya JW Library e e mo didirisiweng tse di nang le Windows.
Dipotso Tse Gantsi di Bodiwang ka JW Library (Windows)
Bona dikarabo tsa dipotso tse gantsi di bodiwang.


text:
Basarwa
Basarwa ke batho ba Botswana. Basarwa ke bone batho ba ntlha go nna mo Botswana. Batswana ba ne be goroga mo Botswana dingwaga tse di ntsi tse di fetileng. Ba ne ba tseela Basarwa lefatshe, ba bo ba dira gore Basarwa ba tshabele ko sekakeng. Ke ka moo gompieno Basarwa ba nnang ko sekakeng le ko merakeng.
Ditso tsa pele[fetola | Fetola Motswedi]
Tshekatsheko ya ditso e supa fa bangwe ba letso la basarwa ba sale ba nnile mo sekakeng sa kgaolo ya kgalagadi.Mme bontsi ja letso la Basarwa mo kgaolong ya borwa jwa Aferika ba ne ba patelediwa go nna mo kgaolong eo. Basarwa ba kalahari ba nnile mo lehumeng fa bahumi ba ba nnang go bapa le bone ba ba rontshitse ditshwanelo tsa go nna le lehatshe.Morago ga nako ee sa fedising pelo Botswana ga mmogo le Namibia, ba ne ba fithela bonno jwa bone bo fokoditswe mo go fiteletseng.[1]
Basarwa ba Kalahari[fetola | Fetola Motswedi]
Basarwa ke batho ba thata e itsiweng ele batsomi. Go nneng ga matlong a a sa akaegeng, Basarwa ba tshedile ka go tsoma diphologolo le go bapala diphologolo tsa naga.Bontsi jwa batho mo borwa jwa Afreka ba ne ba itsesiwe ngwao ya Basarwa ga mmogo le teme ya bone go dirisa setshwantsho sa motshikenyego.[2]
Kgotla kgolo ya ditsheko[fetola | Fetola Motswedi]
Ka kgwedi ya ferikgong a thola masome a mabedi le bosupa ngogola ,Basarwa ba ne ba fenya tsheko kgathanong le puso mo Botswana ko kgotla kgolo ya ditshekelo morago ga go kganelwa go amana le metsi a a nowang mo di dibeng tse di kwa ba nnang teng.Barrister Gordon Bennett e ne e le moemedi wa basarwa ko tshekong jaaka fa baathodi ba supa fa puso ya Botswana e le molato go fa thuso ee sa nametseng.Gangwe le gape, puso ya Botswana e ne bolelelwa gore e duele dituelo tsa go tsenelela tsheko ga Basarwa.
Dikgoge tsa kwa ntle[fetola | Fetola Motswedi]
- ↑ The modern day Bushmen / San. Art of Africa. Retrieved on 2012-01-29.
- ↑ http://goafrica.about.com/library/bl.san.htm


text:
DINTLHA TSE DI OKETSEGILENG
Go Bona Gore “Babelona o Mogolo” ke Mang
BUKA ya Tshenolo e dirisa mafoko a a sa tshwanelang go tlhaloganngwa ka tsela ya mmatota. (Tshenolo 1:1) Ka sekai, e bua ka mosadi mongwe yo o kwadilweng leina “Babelona o Mogolo” mo phatleng. Mosadi yono o tlhalosiwa a ntse mo godimo ga “ditšhaba le boidiidi” jwa batho. (Tshenolo 17:1, 5, 15) E re ka go se na mosadi ope wa mmatota yo o ka dirang jalo, Babelona o Mogolo e tshwanetse ya bo e le tshwantshetso fela. Ka jalo, mosadi ono wa seaka wa tshwantshetso o tshwantshetsa eng?
Mo go Tshenolo 17:18, ene mosadi yono wa tshwantshetso o tlhalosiwa e le “motse o mogolo o bogosi jwa one bo leng godimo ga dikgosi tsa lefatshe.” Lefoko le le reng “motse” le supa setlhopha sa batho ba ba rulagantsweng. E re ka “motse o mogolo” ono o laola “dikgosi tsa lefatshe,” mosadi yono yo o bidiwang Babelona o Mogolo e tshwanetse ya bo e le mokgatlho mongwe o o fitlhelwang mo lefatsheng lotlhe o o nang le tlhotlheletso e e maatla. Go a tshwanela go bo o ka bidiwa mmusomogolo wa lefatshe. Mme ke mmusomogolo wa mofuta ofe? Wa bodumedi. Ela tlhoko gore ditemana dingwe mo bukeng ya Tshenolo di re thusa jang go fitlha mo tshwetsong eno.
Mmusomogolo e ka nna wa bopolotiki, wa tsa kgwebo kgotsa wa bodumedi. Mosadi yono yo o bidiwang Babelona o Mogolo ga se mmusomogolo wa bopolotiki ka gonne Lefoko la Modimo le tlhalosa gore “dikgosi tsa lefatshe,” kgotsa dipuso tsa bopolotiki tsa lefatshe leno, ‘di ne tsa dira kgokafalo’ le ene. Kgokafalo ya gagwe e raya kgolagano e a e dirileng le babusi ba lefatshe leno e bile seno se dira gore re tlhaloganye lebaka la go bo a bidiwa “seaka se segolo.”—Tshenolo 17:1, 2; Jakobe 4:4.
Babelona o Mogolo ga e ka ke ya nna mmusomogolo wa kgwebo ka gonne “bagwebi . . . ba lefatshe,” ba ba emelang dikgwebo, ba tla bo ba mo lelela fa a senngwa. Tota e bile, dikgosi mmogo le bagwebi ba tlhalosiwa ba lebile Babelona o Mogolo ba le “kgakala.” (Tshenolo 18:3, 9, 10, 15-17) Ka jalo, go a utlwala go konela ka gore Babelona o Mogolo, ga se mmusomogolo wa bopolotiki kgotsa wa kgwebo, mme ke wa bodumedi.
Gape, mafoko a a tlhalosang gore Babelona o Mogolo o tsietsa ditšhaba tsa lefatshe lotlhe ka ‘go dirisana le meya ga gagwe’ a re thusa go bona gore o amana le bodumedi. (Tshenolo 18:23) E re ka mefuta yotlhe ya go dirisana le meya e amana le bodumedi e bile e tlhotlhelediwa ke madimona, ga go gakgamatse go bo Baebele e bitsa Babelona o Mogolo e re ke “lefelo la bonno la madimona.” (Tshenolo 18:2; Duteronome 18:10-12) Mmusomogolo ono gape o tlhalosiwa o ganetsana fela thata le bodumedi jwa boammaaruri, o bogisa “baporofeti” le “baitshepi.” (Tshenolo 18:24) Tota e bile, Babelona o Mogolo o tlhoile bodumedi jwa boammaaruri fela thata mo e leng gore o bogisa “basupi ba ga Jesu” setlhogo le go ba bolaya. (Tshenolo 17:6) Ka jalo, mosadi yono yo o bidiwang Babelona o Mogolo go bonala sentle gore o emela mmusomogolo wa bodumedi jwa maaka, o o akaretsang ditumelo tsotlhe tse di ganetsang Jehofa Modimo.


text:
Sephuthelo sa Segokaganyi sa Puo sa Windows 7 se tlamela ka Segokaganyi sa Modirisi se se ranotsweng sa mafelo a a dirisiwang thata a Windows 7
Note:There are multiple files available for this download.Once you click on the "Download" button, you will be prompted to select the files you need.
LIP_tn-ZA-32bit.mlc
LIP_tn-ZA-64bit.mlc
Sephuthego sa Segokaganyi sa Puo sa Windows (LIP) se tlamela ka mofuta o o ranotsweng go sekae wa mafelo a a dirisitsweng thata a Windows. Morago ga go tsenya LIP, mokwalo mo dikaeding, mabokosopuisano, dimenu, le ditlhogo tsa Thuso le Tshegetso di tla bontshiwa ka puo ya LIP. Mokwalo o o sa ranolwang o tla tlhaga ka puo ya motheo ya Windows 7. Ka sekai, fa o reka mofuta wa Se-Spain wa Windows 7, le LIP ya Se-Catalan e e tsentsweng, mokwalo mongwe o tla sala o le ka Se-Spain. O ka tsenya go feta LIP e le nngwe mo puong e le nngwe ya motheo. Di-LIP tsa Windows di ka tsenngwa mo mefuteng yotlhe ya Windows 7.
Tsamaiso ya Tiragatso e e nang le Tshegetso:
Windows 7
• Microsoft Windows 7
• Go tsenngwa ga puo e e batlegang ya motheo ya Windows 7: Seesemane
• 4.63 Mb ya sebaka se se senang sepe sa taisololo
• 15 Mb ya sebaka se se senang sepe sa thulaganyo
TLHAGISO: Fa o na le totlelo ya BitLocker e e kgontshitsweng, tsweetswee e kgaodise ka nakwana pele o tsenya LIP. Bula Control Panel, tshwaya System and Security, le BitLocker Drive Encryption. Tobetsa mo go Suspend Protection.
E re ka go na le ditaisololo tse di farologaneng tsa mefuta ya 32-bit le ya 64-bit ya Windows 7 LIP, pele o simolola go laisolola, o tshwanetse go sekaseka go bona gore ke mofuta ofe wa Windows 7 o o o tsentseng: Tsela ke eno ya go sekasea go bona gore ke mofuta ofe wa Windows 7 o o o tsentseng:
Tobetsa konopo ya Start o bo o tobetsa ka konopo ya moja mo go Khomphiutha o bo o tlhopha Properties. Seno se tla tlhagisa tshedimosetso ya motheo ka khomphiutha ya gago.
Leba karolo ya Tsamaiso ya mofuta wa Tsamaiso. Seno se tla supa gore a Tsamaisotiriso ya Windows 7 ke Tsamaisotiriso ya 32-bit kgotsa ke Tsamaisotiriso ya 64-bit.
Gore o tsenye mofuta wa 32-bit, o ka nna wa:
- Tobetsa konopo ya Selaisololwa, o bo o tobetsa Open go tsenya LIP
kgotsa
- Tobetsa konopo ya Selaisololwa
- Tobetsa go Save go kopololela faele mo khompiutheng ya gago,
- Fenena go faele e e kopolotsweng o bo o e tobetsa gabedi go tsenya LIP
Go tsenya mofuta wa 64-bit, o tshwanetse go dirisa seitlhophelwa 2 fa godimo.


text:
KGAOLO YA BOLESOME
Dibopiwa Tsa Semoya—Kafa di re Amang ka Gone
A baengele ba thusa batho?
Meya e e boikepo e amile batho jang?
A re tshwanetse go boifa meya e e boikepo?
1. Ke ka ntlha yang fa re tshwanetse ra batla go ithuta ka baengele?
GO ITSE motho mongwe gantsi go akaretsa le go ithuta sengwe ka lelapa le a tswang mo go lone. Ka tsela e e tshwanang, go itse Jehofa Modimo go akaretsa go itse lelapa la gagwe la baengele sentle. Baebele e bitsa baengele e re ke “bomorwa Modimo.” (Jobe 38:7) Ka jalo, ba na le maikarabelo afe mo go diragadiweng ga maikaelelo a Modimo? A ba amile hisitori ya batho ka tsela nngwe? A baengele ba ama botshelo jwa gago? Fa e le gore go ntse jalo, ba bo ama jang?
2. Baengele ba tswa kae, mme ba kae ka palo?
2 Baebele e umaka baengele makgetlo a le mantsintsi. Mma re sekaseke mangwe a makgetlo ano gore re ithute go le gontsinyana ka baengele. Baengele ba tswa kae? Bakolosa 1:16 ya re: “Dilo tsotlhe tse dingwe di ne tsa bopiwa ka ene [Jesu Keresete] kwa magodimong le mo lefatsheng.” Ka jalo, sengwe le sengwe sa dibopiwa tsotlhe tsa semoya tse di bidiwang baengele se ne sa bopiwa ke Jehofa Modimo a dirisa Morwawe wa leitibolo. Baengele ba kae ka palo? Baebele e bontsha gore go ne ga bopiwa ba le dimilione di le makgolokgolo, mme botlhe fela ba na le maatla.—Pesalema 103:20. *
3. Jobe 38:4-7 e re bolelela eng ka baengele?
3 Lefoko la Modimo, e bong Baebele, le re bolelela gore fa lefatshe le ne le theiwa, “bomorwa Modimo botlhe ba ne ba simolola go goa ba baka.” (Jobe 38:4-7) Seno se raya gore baengele ba nnile gone bogologolo pele go bopiwa batho, tota le pele go bopiwa lefatshe. Gape, temana nngwe ya Baebele e bontsha gore baengele ba na le maikutlo, ka gonne e a re ba ne ba “goa mmogo ka boipelo.” Ela tlhoko gore “bomorwa Modimo botlhe” ba ne ba itumela mmogo. Ka nako eo, baengele botlhe e ne e sa ntse e le karolo ya lelapa le le utlwanang le le direlang Jehofa Modimo.
GO TSHEGEDIWA LE GO SIRELEDIWA KE BAENGELE
4. Baebele e bontsha jang gore baengele ba ba ikanyegang ba kgatlhegela dilo tse di dirwang ke batho?
4 Go tloga fela ka nako ya fa dibopiwa tseno tse di ikanyegang tsa semoya di sena go bona go bopiwa ga batho ba ntlha, di ile tsa kgatlhegela thata go gola ga lelapa la batho le go diragadiwa ga maikaelelo a Modimo. (Diane 8:30, 31; 1 Petere 1:11, 12) Le fa go ntse jalo, fa nako e ntse e tsamaya, baengele ba ile ba lemoga gore batho ba le bantsi ba ile ba tlogela go direla Mmopi wa bone yo o lorato. Ga go pelaelo gore seno se ile sa hutsafatsa baengele bano ba ba ikanyegang. Kafa letlhakoreng le lengwe, tota le fa motho a le mongwe fela a boela kwa go Jehofa, “go tsoga boipelo mo baengeleng.” (Luke 15:10) E re ka baengele ba amega thata jalo ka batho ba ba direlang Modimo, ga go gakgamatse go bo Jehofa a ile a dirisa baengele gangwe le gape go nonotsha batlhanka ba ba ikanyegang ba gagwe mo lefatsheng le go ba sireletsa. (Bahebera 1:7, 14) Akanya ka dikai dingwe.
5. Re bona dikai dife mo Baebeleng tsa go engwa nokeng ke baengele?
5 Baengele ba babedi ba ne ba thusa monna yo o siameng e bong Lote le bomorwadie go falola tshenyego ya metse e e boikepo ya Sodoma le Gomora ka go ba ntsha mo metseng eo. (Genesise 19:15, 16) Makgolokgolo a dingwaga moragonyana, moporofeti Daniele o ne a latlhelwa mo mongobong wa ditau, mme di ne tsa se ka tsa mo gobatsa, mme o ne a re: “Modimo wa me o ne a romela moengele wa gagwe mme a tswala molomo wa ditau.” (Daniele 6:22) Mo lekgolong la ntlha la dingwaga C.E., moengele o ne a golola moaposetoloi Petere mo kgolegelong. (Ditiro 12:6-11) Gape, baengele ba ne ba ema Jesu nokeng fa a ne a simolola bodiredi jwa gagwe jwa mo lefatsheng. (Mareko 1:13) Mme fa Jesu a ne a tloga a swa, moengele o ne a bonala kwa go ene mme “a mo nonotsha.” (Luke 22:43) A bo seno se tshwanetse sa bo se ile sa gomotsa Jesu jang ne mo dinakong tseo tse di neng di le botlhokwa thata mo botshelong jwa gagwe!
6. (a) Baengele ba sireletsa batho ba Modimo jang gompieno? (b) Re tlile go sekaseka dipotso dife?
6 Gompieno, baengele ga ba tlhole ba iponatsa mo bathong ba Modimo ba ba mo lefatsheng. Le mororo batho ba sa kgone go bona baengele ba ba maatla ba Modimo, baengele bano ba sa ntse ba sireletsa batho ba gagwe, bogolo jang mo dilong tse di ka ba gobatsang semoyeng. Baebele ya re: “Moengele wa ga Jehofa o thibelela go dikologa ba ba mmoifang, mme o a ba namola.” (Pesalema 34:7) Ke ka ntlha yang fa re tshwanetse go gomodiwa thata ke mafoko ao? Ka gonne go na le meya e e boikepo e e kotsi e e batlang go re gobatsa! Ke meya efe eo? E tswa kae? E leka jang go re gobatsa? Go bona dikarabo tsa dipotso tseno, mma re sekaseke sengwe se se neng sa direga kwa tshimologong ya hisitori ya batho.
DIBOPIWA TSA SEMOYA TSE E LENG BABA BA RONA
7. Satane o ne a atlega go le kana kang mo go faposeng batho gore ba se ka ba direla Modimo?
7 Jaaka re ithutile mo Kgaolong ya 3 ya buka eno, mongwe wa baengele o ne a nna le keletso ya go busa mme a tlhanogela Modimo. Moragonyana moengele yono o ne a nna Satane Diabolo. (Tshenolo 12:9) Morago ga makgolo a le 16 a dingwaga fa Satane a sena go tsietsa Efa, o ne a kgona go faposa mo e batlang e nna batho botlhe gore ba se ka ba direla Modimo kwantle ga ba le mmalwa fela ba ba neng ba ikanyega, ba ba jaaka Abele, Enoke le Noa.—Bahebera 11:4, 5, 7.
8. (a) Go ne ga tla jang gore baengele bangwe e nne madimona? (b) Madimona a ne a tshwanelwa ke go dira eng gore a falole Morwalela wa motlha wa ga Noa?
8 Mo motlheng wa ga Noa, baengele ba bangwe ba ne ba tlhanogela Jehofa. Ba ne ba tlogela bonno jwa bone mo lelapeng la Modimo la kwa legodimong, ba tla mo lefatsheng mme ba ikapesa mebele ya nama. Ka ntlha yang? Re bala jaana mo go Genesise 6:2: “Bomorwa Modimo wa boammaaruri ba simolola go bona bomorwadia batho, gore ba ne ba le bantle; mme ba itseela basadi, e leng, botlhe ba ba neng ba ba tlhopha.” Mme Jehofa Modimo o ne a se ka a letla ditiro tseno tsa baengele le go tsietsa ga bone batho gore go tswelele. O ne a tlisa morwalela mo lefatsheng lotlhe o o neng wa senya batho botlhe ba ba boikepo mme a boloka fela batlhanka ba gagwe ba ba ikanyegang. (Genesise 7:17, 23) Ka jalo, baengele ba batsuolodi, kgotsa madimona, a ne a patelesega go apola mebele ya bone ya nama gore a boele kwa legodimong go ya go nna dibopiwa tsa semoya. A ne a tlhophile go nna kafa letlhakoreng la ga Diabolo, mme ene a nna “mmusi wa madimona.”—Mathaio 9:34.
9. (a) Go ne ga direga eng ka madimona fa a ne a boela kwa legodimong? (b) Re tlile go sekaseka eng malebana le madimona?
9 Fa baengele ba ba neng ba se ka ba ikobela molao wa Modimo ba ne ba boela kwa legodimong, ba ne ba se ka ba letlwa go tsena, fela jaaka Satane mmusi wa bone. (2 Petere 2:4) E re ka gone jaanong ba sa tlhole ba kgona go ikapesa mebele ya batho, ba sa ntse ba tlhotlheletsa batho ka tsela e e maswe thata. Tota e bile, Satane ‘o tsietsa lefatshe lotlhe le le nang le banni’ a thusiwa ke madimona ano. (Tshenolo 12:9; 1 Johane 5:19) Jang? Madimona a dirisa thata maano mangwe a gantsi a kgonang go tsietsa batho ka one. (2 Bakorintha 2:11) Mma re sekaseke mangwe a maano ano.
KAFA MADIMONA A TSIETSANG KA GONE
10. Bodimona ke eng?
10 Madimona a tsietsa batho ka go dirisa bodimona. Bodimona ke go inaakanya le madimona ka tlhamalalo le ka go dirisana le batho ba ba dirisanang le one. Baebele e kgala bodimona e bile e a re tlhagisa gore re se ka ra amana ka gope le jone. (Bagalatia 5:19-21) Madimona a dirisa bodimona go re tshwara fela jaaka motho a dirisa serai go tshwara ditlhapi. Motho yo o tshwarang ditlhapi o dirisa dirai tsa mefuta e e farologaneng go tshwara ditlhapi tsa mefuta e e farologaneng. Ka tsela e e tshwanang, meya e e boikepo e dirisa bodimona jwa mefuta e e farologaneng go tlhotlheletsa batho ba mefuta yotlhe.
11. Boitseanape ke eng, mme ke ka ntlha yang fa re tshwanetse go bo tila?
11 Mofuta o mongwe wa serai se madimona a se dirisang ke boitseanape. Boitseanape ke eng? Ke go leka go batlisisa ka isagwe kgotsa ka sengwe se motho a sa itseng sepe ka sone. Mefuta mengwe ya boitseanape ke tepodinaledi, dikarata tse di dirisediwang go bonela dilo pele, go latlha bola, go leba metlhala ya seatla le go batla ditshupo tsa masaitseweng tse di bolelelang isagwe pele kgotsa go dirisa ditoro. Le mororo batho ba le bantsi ba akanya gore go dirisa boitseanape go itshiametse fela, Baebele e bontsha gore go bolelela isagwe pele le meya e e boikepo di dirisana mmogo. Ka sekai, Ditiro 16:16-18 e umaka “ledimona la boitseanape” le le neng la dira gore mosetsana mongwe a kgone go dira “tiro ya go bolelela pele.” Mme o ne a se ka a tlhola a kgona go dira jalo fa ledimona le sena go ntshiwa mo go ene.
12. Ke ka ntlha yang fa go leka go bua le baswi go le kotsi?
12 Tsela e nngwe e madimona a tsietsang batho ka yone ke go ba tlhotlheletsa gore ba bue le baswi. Batho ba ba mo khutsafalong ka ntlha ya loso lwa mongwe yo ba mo ratang gantsi ba tsiediwa ke dikgopolo tse di seng boammaaruri ka batho ba ba suleng. Motho mongwe yo o buang le meya e e bosula a ka naya batho tshedimosetso nngwe e e rileng kgotsa a ka kgona go bua le bone ka lentswe le e keteng ke la motho yoo yo o suleng. Ka ntlha ya moo, batho ba le bantsi ba dumela gore tota baswi ba a tshela le gore go ikgolaganya le bone go ka thusa batshedi go itshokela bohutsana jwa bone. Mme gone “kgomotso” epe fela e e ntseng jalo ga e boammaaruri e bile e kotsi. Ka ntlha yang? Ka gonne madimona a kgona go etsa lentswe la motho yo o suleng e bile a naya batho ba ba buang le meya e e bosula tshedimosetso ka motho yo o suleng. (1 Samuele 28:3-19) Mo godimo ga moo, jaaka re ithutile mo Kgaolong ya 6, batho ba ba suleng ga ba tlhole ba le teng. (Pesalema 115:17) Ka jalo, “ope yo o botsang baswi” o tsieditswe ke meya e e boikepo e bile ga a dire thato ya Modimo. (Duteronome 18:10, 11; Isaia 8:19) Ka jalo, ikele tlhoko gore o se ka wa tshwarwa ke serai seno se se kotsi sa madimona.
13. Batho ba le bantsi ba ba kileng ba bo ba dirisana le madimona ba kgonne go dira eng?
13 Meya e e boikepo ga e tsietse batho fela mme gape e a ba tshosa. Gompieno, Satane le madimona a gagwe ba a itse gore ba saletswe ke “lobaka lo lokhutshwane lwa nako” pele ba thibelwa gore ba se ka ba kgona go tswelela pele ka tiro ya bone, mme jaanong ba galefile go feta pele. (Tshenolo 12:12, 17) Le fa go ntse jalo, batho ba le diketekete ba ba kileng ba bo ba boifa meya e e ntseng jalo e e boikepo ba kgonne go kgaogana le yone. Ba kgonne jang? Ke eng se motho yo o setseng a dirisana le madimona a ka se dirang?
KAFA RE KA EMELANANG LE MEYA E E BOIKEPO KA GONE
14. Fela jaaka Bakeresete ba lekgolo la ntlha la dingwaga ba kwa Efeso, re ka kgaogana jang le meya e e bosula?
14 Baebele e a re bolelela gore re ka emelana jang le meya e e boikepo le gore re ka kgaogana jang le yone. Akanya ka sekai sa Bakeresete ba lekgolo la ntlha la dingwaga ba ba neng ba nna kwa motseng wa Efeso. Bangwe ba bone ba ne ba dirisana le madimona pele e nna Bakeresete. Ba ne ba dira eng fa ba ne ba swetsa ka gore ba kgaogane le bodimona? Baebele ya re: “Ba le bantsi thata ba bao ba neng ba dira ditiro tsa maselamose ba ne ba phutha dibuka tsa bone ba bo ba di ja ka molelo fa pele ga mongwe le mongwe.” (Ditiro 19:19) Ka go senya dibuka tsa bone tse di buang ka maselamose, Bakeresete bao ba basha ba ne ba tlhomela ba ba batlang go emelana le meya e e boikepo sekao gompieno. Batho ba ba batlang go direla Jehofa ba tshwanetse go kgaogana le dilo tsotlhe tse di amanang le bodimona. Dilo tseno di akaretsa dibuka, dimakasine, dibidio, dikarata tsa ditshwantsho tsa bodimona le mmino o o gatisitsweng o o rotloetsang batho go dirisana le meya e e bosula le go dira gore e nne e e gogelang le e e kgatlhang. Gape, seno se akaretsa le go itsenya maseka mangwe kgotsa go ipofa ka dilo dingwe ka tumelo ya gore di tla re sireletsa gore re se ka ra diragalelwa ke sepe se se bosula.—1 Bakorintha 10:21.
15. Re tshwanetse go dira eng gore re kgone go emelana le mephato ya meya e e boikepo?
15 Dingwaga di le mmalwa morago ga gore Bakeresete ba Efeso ba senye dibuka tsa bone tsa maselamose, moaposetoloi Paulo o ne a ba kwalela a re: “Re lwa, . . . le mephato ya meya e e boikepo.” (Baefeso 6:12) Madimona a ne a ise a tlogele go ba tshwenya. A ne a sa ntse a leka go ba fenya. Ka jalo, ke eng gape se Bakeresete bao ba neng ba tshwanelwa ke go se dira? Paulo o ne a re: “Mo godimo ga dilo tsotlhe, tsayang thebe e kgolo ya tumelo, e lo tla kgonang go tima dibetsa tsotlhe tse di konopiwang tse di fisang tsa yo o boikepo [Satane] ka yone.” (Baefeso 6:16) Fa thebe ya rona ya tumelo e nonofile, re tla kgona go emelana le mephato ya meya e e boikepo.—Mathaio 17:20.
16. Re ka nonotsha tumelo ya rona jang?
16 Ka jalo, re ka nonotsha tumelo ya rona jang? Ka go ithuta Baebele. Go nonofa ga lobota go ikaegile thata ka gore motheo wa lone o nonofile go le kana kang. Ka tsela e e tshwanang, go nonofa ga tumelo ya rona go ikaegile thata ka gore motheo wa yone, e leng kitso ya boammaaruri ya Lefoko la Modimo e bong Baebele, o nonofile go le kana kang. Fa re bala Baebele letsatsi le letsatsi le go e ithuta, tumelo ya rona e tla nonofa. Jaaka lobota lo lo nonofileng, tumelo e e ntseng jalo e tla re sireletsa mo tlhotlheletsong ya meya e e boikepo.—1 Johane 5:5.
17. Ke kgato efe e e botlhokwa e re tshwanetseng go e tsaya gore re kgone go emelana le meya e e boikepo?
17 Bakeresete bao ba kwa Efeso ba ne ba tshwanelwa ke go tsaya kgato efe e nngwe? Ba ne ba tlhoka tshireletsego e e oketsegileng ka gonne ba ne ba nna mo motseng o o tletseng bodimona. Ka jalo Paulo o ne a ba raya a re: ‘Ka mofuta mongwe le mongwe wa thapelo le mokokotlelo lo tswelele lo rapela ka lobaka longwe le longwe.’ (Baefeso 6:18) E re ka le rona re tshela mo lefatsheng le le tletseng bodimona, go botlhokwa thata gore re rapele Jehofa ka tlhoafalo gore a re sireletse gore re kgone go emelana le meya e e boikepo. Gone ke boammaaruri gore re tshwanetse go dirisa leina la ga Jehofa fa re rapela. (Diane 18:10) Ka jalo, re tshwanetse go nna re rapela Modimo gore a re “golole mo go yo o boikepo” e bong Satane Diabolo. (Mathaio 6:13) Jehofa o tla araba dithapelo tse di ntseng jalo tse di dirwang ka tlhoafalo.—Pesalema 145:19.
18, 19. (a) Ke ka ntlha yang fa re ka tlhomamisega gore re tla fenya mo ntweng ya rona kgatlhanong le meya e e boikepo? (b) Kgaolo e e latelang e tla araba potso efe?
18 Meya e e boikepo e kotsi, mme ga re a tshwanela go e boifa fa re emelana le Diabolo le go atamalana le Modimo ka go dira thato ya Gagwe. (Jakobe 4:7, 8) Maatla a meya e e boikepo e nang le one a lekanyeditswe. E ne ya otlhaiwa mo motlheng wa ga Noa, mme e tlile go atlholwa la bofelo mo isagweng. (Jude 6) Gape, gakologelwa gore baengele ba ba maatla ba ga Jehofa le bone ba a re sireletsa. (2 Dikgosi 6:15-17) Baengele bao ba kgatlhegela thata go re bona re atlega mo go emelaneng le meya e e boikepo. Re ka nna ra re baengele ba ba siameng bano ba a re rotloetsa. Ka jalo, a re nneng gaufi thata le Jehofa le lelapa la gagwe la dibopiwa tse di ikanyegang tsa semoya. Gape, a re tileng bodimona jwa mofuta mongwe le mongwe mme ka metlha re diriseng kgakololo ya Lefoko la Modimo. (1 Petere 5:6, 7; 2 Petere 2:9) Fa re dira jalo, re ka tlhomamisega gore re tlile go atlega mo ntweng ya rona kgatlhanong le dibopiwa tsa meya e e boikepo.
19 Mme ke ka ntlha yang fa Modimo a letleletse meya eno e e bosula le boikepo jwa yone gore e bogise batho thata jaana? Kgaolo e e latelang e tla araba potso eo.
^ ser. 2 Tshenolo 5:11 e bua jaana ka baengele ba ba siameng: “Palo ya bone e ne e le dimiriate tsa dimiriate.” Ka jalo Baebele e supa gore go ne ga bopiwa baengele ba le dimilione di le makgolokgolo.


text:
Setswana
Setswana ke teme e e buiwang mo mafatsheng a Aforika Borwa, Botswana, Namibia le Zimbabwe. Ke nngwe ya diteme tsa Bantu tse di welang kaha tlase ga tsa Niger-Congo, sone Setswana mme se wela mo kaleng ya Sotho-Tswana mo kaleng ya Kgaolo S (S.30), mme se sikana thata le diteme tsa Sesotho le Sepedi, gape le diteme tsa Sekgalagadi le Serotse.
Setswana ke nngwe ya diteme tsa semmuso kwa Aforika Borwa, fa kwa Botswana gone e le puo ee tsewang e le yone ya lefatshe ka bophara. Bontsi jwa babua-Setswana ba fitlhelwa kwa botsheka jwa Aforika Borwa kwa batho ba dipalo di le bo-didikadike di le nne ba se buang. Go na gape le tengwana e e buiwang kwa toropong ya Pretoria le mabapi e e bidiwang Sepitori, tengwana ena ke yone teme-konokono ya toropo ena.
Ntswa Setswana se buiwa thata mo mafatsheng a Botswana le Aforika Borwa, go na gape le dipalwana tsa babuaSetswana mo mafatsheng-oo-mabedi a Namibia le Sempakwe; kwa Sempakwe ga go tlhomamisege gore bakae, fa kwa Namibia ba balelwa kwa go bo-dikete di le some.
Kgotla ya Batswana[fetola | Fetola Motswedi]
Kgotla e kaiwa mo setsong sa Setswana jaaka lefelo la botlhokwatlhokwa. Ke felo kwa melao ya morafe e dirwang gone le ditsheko di tsenelang gone. Kgotla ngwe le ngwe, go ya ka Setswana, e biletswa boreaitse go thaya kgotla gore go sireletswe kgosi le morafe. Go epelwa lenaka la mere kgotsa lenaka le beiwa mo mpontsheng go ya ka thato ya kgosi le baeletsi ba gagwe. Kgotla e agiwa go ya ka bogolo jwa morafe mme e agiwa jaaka seripagare sa kgolokwe.
Gantsi, ke Kgosi, borangwanaagwe le bao ba tlhopilweng ke ntlo ya kwa kgosing ba ba dirang le go fetola melao ya morafe. Manno kwa kgotla a dulwa go ya ka maemo a motho mo morafeng. Batlhanka le batlhoki ba dula kgakala le kgosi. Bomatwetwe, batlhabani ba diganka le bahumi ba dula gaufi le kgosi. Ke gone fa mannong fa moo go neng go bonwa gore ke mang yo nang le meraka e mentsi, e e sasailang ka metlhape ya dikgomo le letsomane la dinku.
Kgotla, kwa dipitso tsa morafe di tshwarelwang gone, ka gale e agiwa gaufi le kwa kgosing ka magong a ditlhare tsa mokgalo le moselesele, mme e agiwa ka mokwa yo o latelang:
- Manno a kgotla - gantsi ka fa tlase ga setlhare.
- Lepatlelo la kgotla – go amogela bao ba tla emang ka dinao kwa kgotla
- Leobo – moago e ruletsweng ka bojang.
- Leiso – kwa molelo o besiwang gone go ithuthafatsa, go apaya tota le go baya metsi mo isong.
- Lesaka la dikgomo.
- Ntlwana – e agiwa ka kwa morago ga lesaka
Kgotla e e kwa godimodimo ke kgotla ya kgosi. Mme yona e latelwa ke dikgotla tsa dikgosana le dikgotla tsa malapa. Senno sa kgotla se dirisiwa kwa kgotla fela, ga se tswe ka kgotla. Mme senno seno se dirwa ka legong la setlhare sa mokgalo, morolwana kgotsa mokabi. Dinno gantsi di betliwa ke banna ba motse. Mo malatsing a gompieno dikgotla di fetogile go tsamaya le dinako. Sepodisa le meago mengwe ya puso e agiwa gaufi kgotsa go nna karolo ya kgotla.
Losika la puo ya Setswana le Merafe e mengwe[fetola | Fetola Motswedi]
Setswana se sikana thata le Sesotho, puo e e buiwang kwa Aforika Borwa le Lesotho. Se se dira gore babui ba dipuo tse ba tlhaloganyane motlhofo go gaisa ba dipuo tse dingwe tse di mabapi.[2] Le fa go ntse jalo Puo ya Setswana ga e tshwane thata le ya Sesotho, di nale modumo o o di farologanyang mme ebile seo se ka tlhalogangwa botoka ke babui ba Botswana le Lesotho.[3].
Nalane[fetola | Fetola Motswedi]
Nalane ya setswana e tshwanetse ya bo e wela fa go tse dingwe tse di fitlhegileng go fetisisa mo lefatsheng. Seno se dirwa bokete le go fitisisa ka ntlha ya gore ga e a kwalwa mofatshe, e sale e le mafoko a molomo a a fetisiwang go tswa go batsoga-pele go ya kwa baneng. Botshelo jwa boteduputswa ba setswana, bo fitlhelwa gantsi mo dipokong le mo dikwalong dingwe tsa di padi le dikgankhutswe. Maitlhomo magolo a karolo e, ke go leka go kopanya fa go kgonagalang, tsa botshelo jwa maloba, mme fela re rata go rotloetsa batswana go bala le go kwala setswana.
Setswana mo Aforika Borwa[fetola | Fetola Motswedi]
Go ya ka bodulo, puo ya Setswana e phatlhaletse thata mo Aforika Borwa mme e buiwa thata ke merahe ee ko Bechuanaland Protectorate, Bokone-Botlhaba jwa Profinsi ya Kapa (British Bechuanaland and Griqualand West), Bogare, Bophirima ba Free State le Bophirima ba Transvaal. Legale bogolo ba ditulô tse di mo sekakeng se se senang metsi sa Kalahari ebile sena le baduli ba ba nnye ka palo.
Go na le Merahe mengwe ee dirisang puo ya Setswana entswa e se merahe ya Batswana.Yone e akaretsa BaKalanga, BaHerero, Madamara, BaKoba, BaMbukushu, BaSubia, BaKgalagadi, BaSarwa, jalo jalo. Merahe ya BaTswana ka bo yone e ka faroganngwa ka dikarolo tse nne, e leng, Bogareng, Borwa, Bokone le Botlhaba. Dikarolo tse tharo tsa ntlha di ka kaiwa e le tsona tse di dirang diteme tsa Bophirima tsa Setswana.
Bontsi jwa batho ba ba buang Setswana ba fitlhelwa kwa lefatsheng la Aforika Borwa segolo bogolo mo diporofenseng tsa Bokone Bophirima (North West) le Kapa Bokone. Batswana ba Aforika Borwa ba ka nna didikadike di le 3.4 fa Batswana ba Botswana ba ka nna sedikadike le go feta (gongwe 1.3). Batswana ba Namibia le ba Zimbabwe ba palo potlana. Legale ditirelo tsa kgaso tsa Namibia di gasa gape ka Setswana.
Setswana ke puo e e monatenate, e e nonneng ka e bile e buiwa mo mafatsheng a mane a a mo borwa jwa Aforika. Baithuti bangwe ba dipuo bare Setswana ke nngwe ya dipuo tse di matswakabele thata go gaisa tse dingwe tsa borwa jwa Aforika.
Setswana se na le manatetsha puo a mantsi jaaka diane, dithamalakwane le maele.


text:
Thuso ya JW.ORG/TN
Go Dirisa JW.ORG
Ithute go dirisa dikarolo tsa website ya jw.org. Dithuto le dikakantsho tse di ka go thusang go dirisa website, go senka le go itseela dikgatiso. Bona dikarabo tsa dipotso tse di bodiwang thata mo jw.org.
JW Broadcasting
Leba dibidio tse di farologaneng mo thelebisheneng ya Basupi ba ga Jehofa. O ka itlosa bodutu, wa ithuta le ditsala le ba losika le go nonotsha tumelo ya gago.
JW Library
Bala le go ithuta Baebele ya Thanolo ya Lefatshe le Lesha. Dirisa dithanolo tse di farologaneng go bapisa ditemana.
App ya JW Language
App eno e na le dipuo tse di farologaneng tse di ka go thusang fa o rera. E na le didirisiwa tse dintsi tsa go ithuta puo.


text:
MATLOTLO A A MO LEFOKONG LA MODIMO
Sala Jehofa Morago ka Pelo Yotlhe
Kalebe o ne a sala Jehofa morago ka pelo yotlhe (Jos 14:7, 8)
Kalebe o ne a tshepa gore Jehofa o tla mo thusa go dira kabelo e e seng motlhofo (Jos 14:10-12; w04 12/1 12 ¶2)
Jehofa o ne a segofatsa Kalebe ka gonne o ne a mo direla ka pelo yotlhe (Jos 14:13, 14; w06 10/1 18 ¶11)
Kalebe o ne a nna le tumelo e e nonofileng ka gonne o ne a latela ditaelo tsa ga Jehofa mme Jehofa o ne a mo segofatsa. Le rona re kgona go tswelela re direla Jehofa fa re bona a araba dithapelo tsa rona e bile a re kaela.—1Jo 5:14, 15.